title: Katane

text: Kaupunki kohtasi yhden historiansa suurimmista Etnan purkauksista vuonna 121 eaa. Tuolloin suuri osa kaupunkivaltion alueesta peittyi laavaan, ja kaupunkiin itseensä lensi laavakiveä, joka rikkoi talojen kattoja. Tapahtuman vuoksi kaupunki vapautettiin kymmeneksi vuodeksi tavanomaisista veroista Roomalle. Katane kärsi huomattavasti myös Sextus Pompeiuksen sodasta. Octavianus pyrki elvyttämään kaupungin tekemällä siitä roomalaisen colonian. Tämä vaikuttaakin palauttaneen kaupungin uuteen kukoistukseen, ja Strabon kuvaa sen olleen hänen aikanaan saaren harvoja kaupunkeja, jossa oli enemmän asukkaita. Katane oli saaren varhaiskristillisiä keskuksia.


title: Katane

text: Kaupunki säilyi merkittävänä läpi roomalaisen kauden aina varhaisbysanttilaiselle ajalle saakka. 300-luvulla jaa. Ausonius mainitsee Syrakusan ja Katanen ainoana saaren kaupungeista. Belisarius valtasi Katanen takaisin goottisotien alussa vuonna 535. Itä-Rooman eli Bysantin keisari Maurikios perusti kaupunkiin rahapajan, joka toimi noin 50 vuotta 500- ja 600-lukujen taitteessa.


title: Katane

text: Kaupungin antiikin ajalta säilyneet jäänteet kärsivät suuria tuhoja ja hautautuivat ennen kaikkea vuoden 1669 tulivuorenpurkauksessa sekä vuoden 1693 maanjäristyksessä. Nykyinen Catania on edelleen saaren merkittävimpi kaupunkeja.


title: Katane

text: Katanesta oli kotoisin aiemmin mainittu filosofi ja lainsäätäjä Kharondas. Siellä asui myös runoilija Stesikhoros, joka myös kuoli kaupungissa ja haudattiin suureen hautaan erään kaupungin porteista ulkopuolelle. Portti sai tästä myöhemmän roomalaisaikaisen nimensä Porta Stesichoreia. Myös elealainen filosofi Ksenofanes vietti kaupungissa viime vuotensa. Kaikesta tästä voi päätellä, että kaupunki oli jo varhain ainakin jonkinlainen kulttuurin ja oppineisuuden keskus. Katanelaisen Andronin nimiin laitettiin huilun säestyksellä tanssimisen kehittäminen. Ensimmäinen Rooman forumille asetettu aurinkokello vietiin Katanesta vuonna 263 eaa.


title: Katane

text: Parhaiten Katane tunnettiin veljeksiä Amfinomos ja Anapias koskevasta kertomuksesta. Etnan kerran purkauduttua ja kaikkien kantaessa omaisuuttaan turvaan, veljekset hylkäsivät kaiken omaisuutensa ja kantoivat iäkkäät vanhempansa turvaan olallaan. Legendan mukaan hurskaat veljekset saavuttamassa ollut laavavirta jakaantui näiden kohdalla, niin etteivät nämä vahingoittuneet. Katanelaiset pystyttivät veljesten kunniaksi patsaita, löivät näiden kuvan rahoihinsa ja kunnioittivat näiden hautapaikkaa, joka tunnettiin roomalaisella kaudella nimellä Campus Piorum. Kertomuksesta tuli suosittu etenkin roomalaisilla kirjailijoilla. Tapahtuma sijoitettiin Etnan ensimmäisen purkauksen aikaan sen jälkeen, kun Katane oli perustettu.


title: Katane

text: Kaupungin akropoliina eli linnavuorena ja yläkaupunkina toimi kukkula, jolla nykyisin sijaitsee benediktiiniläisluostari. Se oli myös paikka, johon kaupungin alun perin asuttaneet siirtokuntalaiset ensimmäisenä asettuivat, ja paikalta on löydetty protokorinttilaista keramiikkaa. Akropoliin etelälaidalla sijaitsi Demeterille omistettu pyhäkkö, jonka paikalta on löydetty suuri määrä votiiviesineitä 500–300-luvuilta eaa. Kaupunki on ollut ympäröity muurein.


title: Katane

text: Katanen säilyneet muinaisjäänteet ovat pääosin peräisin roomalaiselta kaudelta. Kreikkalaisen kauden rakennukset ovat mahdollisesti tuhoutuneet maanjäristyksessä, jonka jälkeen kaupunki on rakennettu uudelleen. Roomalaisella kaudella Katane laajeni akropoliin suunnasta itään ja etelään ympäröivälle tasangolle. Myös roomalaisen ajan rakennuksista suuri osa on peittynyt myöhemmin laavaan. Kaupungin satamalahti oli antiikin aikana nykyistä suurempi, sillä se täyttyi vuoden 1669 purkauksessa.


title: Katane

text:
Kreikkalais-roomalainen teatteri
Teatteri sijaitsi akropoliin etelärinteessä. Se oli alun perin kreikkalainen teatteri, ja rakennettu oletettavasti 300- tai 200-luvulla eaa. Kreikkalaisesta vaiheesta on kuitenkin jäljellä vain hieman seinää. Muutoin säilyneet osat ovat vaiheesta, jolloin se rakennettiin uudelleen roomalaiseksi teatteriksi noin ensimmäisellä vuosisadalla jaa.


title: Katane

text: Teatterissa oli tyypillinen puolikaarenmuotoinen katsomo, jonka kahdeksan porraskäytävää jakoi yhdeksään lohkoon. Katsomon halkaisija oli noin 80 metriä ja siinä oli tilaa noin hengelle. Rakennus oli tehty laavakivestä ja päällystetty ainakin osittain marmorilla. Teatteri oli koristeltu veistoksilla, joista eräs esitti Ledaa ja joutsenta.


title: Katane

text: Teatteri säilyi varsin ehjänä aina 1000-luvulle saakka, jolloin sen osia käytettiin normannien rakennuttamaan Pyhän Agathan katedraaliin. Nykyisin teatteri on kaupungin näyttävin muinaisjäänne. Arkeologinen kohde sijaitsee nykyisellä Via Vittorio Emanuelella.


title: Katane

text: Roomalainen odeion


title: Katane

text: Odeion eli roomalainen musiikkiteatteri sijaitsi heti teatterin länsipuolella. Se oli rakennettu suunnilleen samaan aikaan kuin teatteri eli 100-luvulla jaa. Odeionin katsomo oli myös puolikaaren muotoinen, ja kaksi porraskäytävää jakoi sen kolmeen lohkoon. Odeionin ulkoseinässä on huoneita, jotka ovat saattaneet olla myymälätiloja. Odeionia käytetään nykyisin esityksiin kesäaikana.


title: Katane

text:
Roomalainen amfiteatteri
Amfiteatteri sijaitsi akropoliin koillisrinteessä. Myös se oli rakennettu 100-luvulla jaa. Amfiteatteri oli koristeltu marmorilla. Sen halkaisija oli noin 300 metriä ja sen katsomoon mahtui noin henkeä. Rakennusta purettiin laajalti sen jälkeen, kun Teoderik antoi vuonna 498 kaupunkilaisille luvan käyttää sen kiviä kaupungin muurien ja julkisten rakennusten kunnostamiseen. Osa rakennuksen pohjoispäästä on kaivettu esiin nykyisellä Piazza Stesicorolla, kun taas eteläosa on nykyisten rakennusten alla.


title: Katane

text:
Roomalaiset kylpylät
Eri puolilta kaupunkia on löydetty lukuisia roomalaisia kylpylöitä eli termejä. Kolme tärkeintä arkeologista kohdetta tunnetaan nykyisin nimillä Terme Achilliane, Terme dell'Indirizzo ja Terme della Rotonda.


title: Katane

text: Terme Achillianen kylpylän jäänteet sijaitsevat Pyhän Agathan katedraalin alla ja jatkuvat Piazza Duomon alle. Kylpylä rakennettiin oletettavasti 200-luvulla jaa. Sen alkuperäinen nimi "Thermae Achillianae" (”Akhilleuksen kylpylä”) tunnetaan piirtokirjoituksesta, mutta nimen alkuperää ei tiedetä; se on voinut tulla esimerkiksi rakennuttajasta tai rakennuksessa olleesta Akhilleuksen patsaasta. Rakennuksesta on säilynyt yksi suorakulmainen neljän pylvään tukema sali. Termien holvit oli koristeltu stukko-reliefeillä.


title: Katane

text: Terme dell'Indirizzon kylpylän rauniot sijaitsevat Piazza Curròlla. Termien nykyinen nimi on peräisin paikalla olleesta Santa Maria dell’Indirizzon luostarista. Rakennuksesta on jäljellä useita huoneita, mukaan lukien caldarium ja frigidarium. Terme della Rotondan jäänteet sijaitsevat puolestaan teatterin raunioiden pohjoispuolella. Termit ovat saaneet nimensä niiden pyöreästä salista, jota käytettiin varhaiskristillisellä ajalla kirkkona. Kylpyläkokonaisuuteen kuuluu myös seitsemän huonetta Piazza Danten alla. Rakennusta muutettiin sen historian aikana usein.


title: Katane

text:
Muut rakennukset ja rakennelmat
Via Vittorio Emanuelen ja Via Transiton risteyksessä sijaitsevat Marcelluksen kaareksi kutsutun rakennelman jäänteet. Kaupunkiin johti vettä suurikokoinen akvedukti, joka tuhoutui Etnan vuoden 1669 purkauksessa. Siitä on säilynyt jäänteitä useissa kohdissa, ja osa siitä on nykyisin kunnostettu.


title: Katane

text: Kaupungin ulkopuolelta on löydetty lukuisia hautausmaita ja hautarakennuksia. Tunnetuimpiin hautoihin kuuluu niin kutsuttu Stesikhoroksen hauta, joka on peräisin klassiselta kaudelta. Muutoin haudat ovat pääosin roomalaiselta kaudelta. Osassa hautausmaista näkyy muutos kristillisiin hautauksiin myöhäisantiikin aikana.


title: Katane

text: Esinelöydöt


title: Katane

text: Kaupungin alueelta tehdyt esinelöydöt ovat Castello Ursinon museossa (Museo Civico Castello Ursino).


title: Jb

text: Jb tarkoittaa seuraavia:


title: Jb

text: Jb on seuraavien henkilöiden nimi:


title: Je

text: Je tarkoittaa seuraavia:


title: Jf

text: Jf tarkoittaa seuraavia:


title: Sven Axel Stening

text: Sven Axel Stening (18. kesäkuuta 1824 Kokkola – 30. kesäkuuta 1855 Kokkola) oli suomalainen runoilija ja kirjailija. Hän kirjoitti ruotsinkielisiä runoja, näytelmiä ja kertomuksia, jotka ilmestyivät enimmäkseen sanomalehdissä ja runokalentereissa.


title: Sven Axel Stening

text: Sven Axel Stening syntyi Kokkolassa 1824. Hänen vanhempansa olivat tullivirkailija Gustav Carl Anton Stening ja Karolina Stening (o.s. Taxell). Steningillä tiedetään olleen ainakin yksi nuorempi veli, myöhemmin Oulussa arkkitehtina toiminut Emil Valentin Stening (1829–1861)


title: Sven Axel Stening

text: Vuonna 1835 Stening aloitti opintonsa yksityisessä Helsingfors lyceumissa, jonka perustamisessa neljä vuotta aikaisemmin Lauantaiseuran jäsenet olivat olleet aktiivisia. Stening valmistui ylioppilaaksi 1841 ja kirjautui heti yliopistoon Etelä-Pohjalaiseen Osakuntaan. Hänen kiinnostuksestaan kulttuuria kohtaan heijastaa se, että Stening liittyi Suomalaisen Kirjallisuuden Seuraan 1845 ja kuului siihen kuolemaansa asti.


title: Sven Axel Stening

text: Yliopistossa opiskellessaan Stening ryhtyi julkaisemaan myös runoja ja kertomuksiaan sanomalehdissä ja runokalentereissa, ajan tapaan anonyyminä nimimerkillä –ng. Hänen ensimmäinen julkaistu tekstinsä oli ilmeisesti jatkokertomus "Trohet i döden", joka julkaistiin "Helsingfors Tidningarissa" joulukuussa 1844. Steningin kirjoituksia ilmestyi myös " Helsingfors Morgonbladissa", ja hänen runojaan sisältyi vuosien 1846 ja 1847 "Necken"-albumiin ja 1851 ilmestyneeseen "Aina"-runokalenteriin. Steningin näytelmä "Torguemada" ilmestyi 1846.


title: Sven Axel Stening

text: Keväällä 1847 Steining suoritti kandidaatin tutkinnon ja heti kesällä maisterin tutkinnon. Tiedossa ei ole, mitä hän teki valmistuttuaan, mutta vuonna 1852 Stening sai kaupunginkasöörin viran syntymäkaupungistaan Kokkolasta. Kaksi vuotta myöhemmin hän liittyi Vaasan tarkk’ampujapataljoonaan. Stening sairasti kuitenkin keuhkotautia, joka vei 31-vuotiaan alivänrikin vihdoin hautaan Kokkolassa kesällä 1855.


title: Jj

text: Jj tarkoittaa seuraavia:Jj on seuraavan henkilön nimi:


title: JL

text: JL voi tarkoittaa seuraavia:


title: Faith Lehane

text: Faith Lehane on Joss Whedonin luoma kuvitteellinen henkilö, joka esiintyy televisiosarjoissa "Buffy, vampyyrintappaja" sekä "Angel". Faithia näyttelee Eliza Dushku. Faith esittäytyi "Buffyn" kolmannella kaudella ja oli osa kauden pääjuonta. Myöhemmin Faith esiintyi myös "Buffyn" spin-off sarjassa "Angel". "Buffyn" ja "Angelin" päätyttyä Faithin piti saada oma spin-off sarja, mutta Eliza Dushku kieltäytyi roolista ja projekti hylättiin. Hahmon tarina jatkui sarjakuvissa "Buffy the Vampire Slayer Season Eight" (2007, 2009–2011) ja "Angel & Faith" (2011–).


title: Faith Lehane

text: Faith saapuu Sunnydaleen "Buffyn" kolmannen kauden jaksossa "Usko, toivo ja kepponen" () aktivoiduttuaan vampyyrintappajana Kendra Youngin (Bianca Lawson) kuoltua aiemmin. Faith yrittää ystävystyä Buffyn (Sarah Michelle Gellar) ja tämän ystävien kanssa, mutta eristäytyy heistä kauden edetessä. Suuri käännekohta hahmon tarinassa tapahtuu jaksossa "Pahat tytöt" (), kun Faith tappaa vahingossa apulaiskaupunginjohtaja Allan Finchin (Jack Plotnick), jota hän luulee vampyyriksi. Tämän seurauksena Faith pettää Buffyn ja hänen ystävänsä ja liittoutuu pahan kaupunginjohtajan Richard Wilkinsin (Harry Groener) kanssa. Faith yrittää tappaa Buffyn poikaystävän Angelin (David Boreanaz), minkä seurauksena kauden päätösjaksossa Buffy puukottaa Faithia. Faith ei kuole, mutta päätyy koomaan.


title: Faith Lehane

text: Faith herää koomasta "Buffyn" neljännellä kaudella ja yrittää kostaa Buffylle vaihtamalla kehoja tämän kanssa laitteella, jonka kaupunginjohtaja jätti hänelle. Kun Buffy otetaan vangiksi Faithin rikoksista tuomittuna, Faith saa kokea miltä tuntuu olla rakastavien ihmisten ympäröimänä. Myöhemmin Faith tappelee Buffya vastaan jälleen ennen palaamistaan takaisin kehoonsa. Tarina jatkuu "Angelin" ensimmäisellä kaudella, kun Faith pakenee Los Angelesiin missä Wolfram & Hart palkkaa hänet tappamaan Angelin. Faith kuitenkin haluaa Angelin tappavan hänet, mutta Angel suostuttelee häntä vastaamaan teoistaan ja auttaa tätä armahduksen tiellä. Faith antautuu poliiseille ja hänet viedään vankilaan, missä Angel myöhemmin tapaa hänta.


title: Faith Lehane

text: "Angelin" neljännellä kaudella Angelista tulee paha Angelus, kun hänen sielunsa poistetaan. Faithin vanha valvoja Wesley Wyndam-Pryce (Alexis Denisof) auttaa Faithia pakenemaan vankilasta ja he suuntaavat palauttamaan Angelin sielun. Faith on lähellä kuolla tapellessaan Angelusta vastaan, mutta onnistuu kuitenkin tuomaan Angelin takaisin Willow Rosenbergin (Alyson Hannigan) avulla. Myöhemmin "Buffyn" seitsemännellä kaudella Faith palaa Sunnydaleen Willow'n kanssa ja esittää suurta roolia taistelussa the Firstiä vastaan. Tuona aikana Buffy antaa Faithille anteeksi aiemmat tekonsa ja kaksikko tekee rauhan.


title: Jm

text: Jm tarkoittaa seuraavia:


title: HMS Astute

text: HMS Astute (viirinumero S119) on Britannian kuninkaallisen laivaston Astute-luokan ydinsukellusvene.


title: HMS Astute

text: Alus tilattiin 17. maaliskuuta 1997 BAE Systems Submarine Solutionsin telakalta Barrow-in-Furnessista. Työt aluksen valmistamiseksi aloitettiin lokakuussa 1999 telakkanumerolla 1122 ja virallisesti köli laskettiin 31. tammikuuta 2001. Alus kastettiin 8. kesäkuuta 2007 kumminaan Cornwallin herttuatar Camilla ja laskettiin vesille viikkoa myöhemmin.


title: HMS Astute

text: Alus lähti Barrow-in-Furnessista neitsytmatkalleen 14. marraskuuta 2009 päällikkönään Andy L. Coles. Alus oli kuusi vuorokautta avomerikokeissa ennen siirtoaan uuteen kotisatamaansa Faslaneen. Testeissä havaittujen vikojen korjaamisen jälkeen alus palasi 16. helmikuuta 2010 merelle, mistä se palasi Faslaneen 26. helmikuuta. Alus teki ensimmäisen avomerisukelluksensa 18. helmikuuta, jolloin turva-aluksena oli "HMS Montrose". Testien jälkeen aluksella havaitut viat viivästyttivät palvelukseenottoa. Toukokuussa alus teki ensimmäisen syväsukelluksen, jonka tulokset ovat salaisia. Oletettavasti se saavutti 600 metrin syvyyden. Lisäksi alus teki nopeuskokeet, joiden tulosten odotetaan olleen yli 30 solmua. Kesäkuussa alus oli huollettavana. Alus otettiin palvelukseen 27. elokuuta 2010.


title: HMS Astute

text: Aluksella sattui yhden hengen vaatinut ampumavälikohtaus Southamptonin satamassa huhtikuussa 2011.


title: Jp

text: Jp tarkoittaa seuraavia:


title: Jr

text: Jr tarkoittaa seuraavia:


title: Jr

text: Jr on seuraavien henkilöiden nimi:


title: San Bernardino

text: San Bernardino on usean maantieteellisen paikan nimi:


title: Js

text: Js tarkoittaa seuraavia:


title: Js

text: Aihepiiriin liittyvät myös seuraavat:


title: Eeli Aalto

text: Eeli Alvar Aalto (s. 6. helmikuuta 1931 Viipuri) on suomalainen kuvataiteilija ja televisio-ohjaaja.


title: Eeli Aalto

text: Talvisodan aikana Eeli Aalto muutti vanhempiensa mukana sotaa pakoon Pohjois-Pohjanmaalle, ensin Liminkaan, ja sitten Ouluun. Taiteeseen Aalto sai ensikosketuksen nähdessään kymmenvuotiaana liminkalaisen maalarin Vilho Lammen maalauksia.


title: Eeli Aalto

text: Aalto opiskeli Helsingissä Suomen Taideakatemiassa, ja myöhemmin Pariisissa André Lhoten akatemiassa.


title: Eeli Aalto

text: Aalto oli mukana muun muassa Lennart Segerstrålen apuna Rovaniemen kirkon freskotöissä. Hän maalasi maisemia ja kaupunkikuvia. 1960-luvulla Aalto kokeili myös abstraktia maalaamista. Oulussa hän oli mukana ajamassa kulttuurilaitosten, kuten yliopiston ja taidemuseon saamista kaupunkiin. 1962–1979 Aalto toimi Oulun yliopiston arkkitehtiosastolla plastisen sommittelun opettajana.


title: Eeli Aalto

text: Maalauksien ja veistosten lisäksi Aalto teki Yleisradiolle lukuisia televisiodokumentteja, kuten tiernapojista kertova dokumentti "Synti suuri surkia" vuodelta 1980. Taiteilija Alpo Jaakolasta kertova dokumentti "Piina" (1977) palkittiin puolestaan parhaan tv-elokuvan Jussilla. Vuonna 2012 Aalto sai ottaa vastaan oululaiselle kulttuurihenkilölle myönnettävän "Kultainen kaulin" -palkinnon. Aalto on kirjoittanut kaksi taiteilijoista kertovaa kirjaa.


title: Eeli Aalto

text: Eeli Aalto oli todistamassa vuonna 1987 Oulussa tapahtunutta Jumalan teatteri -esitystä, jossa yleisön päälle heitettiin virtsaa ja ulosteita. Aalto oli ainoa, joka katsoi koko näytelmän loppuun ja otti valokuvia, joita sitten käytettiin oikeudessa todisteina. Aalto julkaisi internetissä helmikuussa 2009 ennenjulkaisemattomia valokuvia esityksestä.


title: Eeli Aalto

text: Aalto asuu nykyään Kempeleessä. Aallon poika Simo Aalto tunnetaan taikurina ja lapsenlapset Saara ja Suvi Aalto ovat laulajia sekä Sari Aalto vatsastapuhuja.


title: Haiman pseudokysta

text: Haiman pseudokysta on haimassa sijaitseva nestekertymä, joka muistuttaa ulkomuodoltaan kystaa. Pseudokystan neste on haimanestettä, joka sisältää tyypillisesti haiman erittämiä entsyymejä, kuten amylaasia. Pseudokysta eroaa todellisesta kystasta siten, että kystan sisäpintaa verhoaa epiteeli, jota pseudokystan sisäpinnalla ei ole. Pseudokystan pinta voi muodostua esimerkiksi granulaatiokudoksesta ja sidekudoksesta. Todellinen kysta on useimmiten neoplastinen eli kasvainmainen, mutta se voi olla myös synnynnäinen tai liittyä johonkin sairauteen.


title: Haiman pseudokysta

text: Haiman pseudokysta voi olla akuutti tai krooninen. Akuutti pseudokysta syntyy määritelmän mukaan akuutin haimatulehduksen seurauksena. Krooninen pseudokysta liittyy puolestaan krooniseen haimatulehdukseen. Tulehdus vaurioittaa haimakudosta ja haimatiehyitä, jolloin haimaneste pääsee hajottamaan kudosta ja muodostamaan nestekertymän.


title: Haiman pseudokysta

text: Haiman pseudokystan diagnoosi tehdään yleensä kuvantamistutkimuksen perusteella. Käytettyjä tutkimuksia ovat esimerkiksi vatsan ultraäänikuvaus, tietokonetomografia tai magneettikuvaus. Haiman pseudokystan ICD-10-koodi on K86.3.


title: Haiman pseudokysta

text: Pseudokysta voi olla pitkään oireeton ja oireilla vasta kasvettuaan riittävän suureksi, jolloin se vie tilaa vatsaontelossa. Oireina voivat olla muun muassa ylävatsakivut, täyttymisen tunne, pahoinvointi ja närästys. Vaarallisempia ovat pseudokystan komplikaatiot, kuten infektoituminen, verenvuoto tai repeäminen vatsaonteloon, keuhkopussiin tai suolistoon.


title: Haiman pseudokysta

text: Haiman pseudokystan hoito on usein vain oireiden hoitoa, eikä oireetonta kystaa tarvitse välttämättä hoitaa. Jos kysta kasvaa liian suureksi, se voidaan kanavoida joko kehon ulkopuolelle tai maha-suolikanavaan, usein mahalaukkuun tai ohutsuoleen. Jos haimatiehyissä on ahtaumia, ne voidaan avata ERCP-tutkimuksen yhteydessä.


title: Rekku Rescue

text: Rekku Rescue ry on suomalainen eläinsuojeluyhdistys, joka on perustettu vuonna 2002. Yhdistys tukee eläinsuojelun edistämistä sekä Suomessa että Virossa ja pyrkii lisäämään ihmisten tietoa eläinten hyvästä hoidosta ja kohtelusta. Yhdistyksen tavoitteena on vähentää kodittomien eläinten määrää tiedottamalla sterilointien tärkeydestä ja neuvomalla ihmisiä eläinten käytösongelmissa.


title: Rekku Rescue

text: Vuonna 2015 Rekku Rescuen kautta sai kodin 170 kissaa ja 57 koiraa. Lähes kaikki kodin saaneista kissoista olivat suomalaisia, kun taas valtaosa koirista tuli Virosta.


title: Rekku Rescue

text: Rekku Rescue ry tekee monipuolista yhteistyötä eri eläinsuojeluyhdistysten ja viranomaisten kanssa sekä Suomessa että Virossa ja noudattaa toiminnassaan viranomaisten antamia sääntöjä ja ohjeistuksia.


title: Rekku Rescue

text: Poliisihallitus on myöntänyt Rekku Rescue ry:lle rahankeräysluvan lupanumerolla POL-2014-10502. Lupa on voimassa 1.1.2015 - 31.12.2016 koko Suomen alueella Ahvenanmaata lukuun ottamatta.


title: Eternity (Anatheman albumi)

text: Eternity on Peaceville Recordsilla vuonna 1996 julkaistu Anatheman albumi. Sillä yhtye alkoi selvästi siirtyä aikaisemmasta doom metal -tyylistään pehmeämpään suuntaan.


title: Abdirashid Ali Shermarke

text: Abdirashid Ali Shermarke (1919 – 15. lokakuuta 1969) oli somalialainen poliitikko. Hän toimi maansa toisena presidenttinä vuosina 1967–1969 voitettuaan vaaleilla Aden Abdullah Osman Daarin.


title: Abdirashid Ali Shermarke

text: Shermarke liittyi Somali Youth League -puolueeseen, kun se perustettiin vuonna 1943. Hän valmistui Rooman "La Sapienza" -yliopistosta vuonna 1958 pääaineenaan valtiotiede. Hän toimi vuosina 1960–1964 Somalian pääministerinä.


title: Abdirashid Ali Shermarke

text: Shermarke menehtyi salamurhan uhrina pohjoisessa Somaliassa 1969. Tapausta seurasi 21. lokakuuta Siad Barren johtama sotilasvallankaappaus.


title: Kiinalainen vesikidutus

text: Kiinalaisella vesikidutuksella tarkoitetaan henkistä kidutusmenetelmää, jossa uhri sidotaan ja hänen päähänsä tiputetaan tasaisin väliajoin pieni tippa vettä. Veden tippuminen samaan kohtaan herkistää tuntoaistia, ja saa aistimuksen muuttumaan ennen pitkää kivuksi. Myös ajan käsitys heikkenee ja eri pisaroiden välillä olevat sekunnit muuttuvat tuskaiseksi odotukseksi. Tätä kidutuksen muotoa kuvaili ensimmäisenä 1500-vuosisadalla Italiassa Hippolytus de Marsiliis.


title: Kiinalainen vesikidutus

text: Ei ole olemassa todisteita että tätä kidutusmuotoa olisi koskaan käytetty Kiinassa. "Kiinalainen vesikidutus" -termin suosio nousi kahdesta lähteestä: ensimmäinen oli Harry Houdinin temppu 'Kiinalainen vesikidutusselli' (Chinese Water Torture Cell), joka on hänen vuonna 1913 esittelemänsä kahlekuningas-näytös. Tässä esityksessä Houdini oli sidottu ylösalaisin lasi- ja teräshäkkiin, joka täyttyi vedellä, mistä Houdini sitten pakeni. Toinen vaikuttaja oli Sax Rohmerin suositut Fu Manchu -kertomukset 1930-luvulta, joissa paha Fu Manchu alisti uhrinsa erilaisille keksimilleen kidutusmetodeille, kuten 'ketjupaita'. Nämä yhdessä toimivat termin popularisoijana.


title: Kiinalainen vesikidutus

text: Hippolytus de Marsiliis on pidetty tämän vesikidutusmuodon keksijänä. Hän havaitsi, että yksittäiset vesitipat kivelle kaiversivat kolon ajan kuluessa, joten tämä päätti kokeilla metodia ihmiseen. "Uhrit sidottiin niin etteivät he voineet liikkua, ja kylmää vettä tiputettiin hiljalleen pienelle alueelle ruumista. Otsan huomattiin olevan kaikkein otollisin alue tälle kidutusmuodolle: vanki saattoi nähdä jokaisen pisaran putoamisen, mikä lopulta johti vauhkoontumiseen."


title: Kiinalainen vesikidutus

text: Pidetään myös mahdollisena että termi "Chinese water torture" juontuu samantyyppisistä termeistä kuten "Chinese fire drill" ja "Chinese whispers", missä sana "Chinese" toimi alun perin Viktoriaanisella ajalla slangiterminä hämmentävälle tai "containing erratic qualities".


title: KEVSOS-sopimus

text:
KEVSOS-sopimukset olivat kahdenvälisiä vapaakauppasopimuksia, jollaisia Suomi solmi Puolan, Unkarin, Bulgarian, Saksan demokraattisen tasavallan ja Tšekkoslovakian kanssa 1970-luvun puolessavälissä. Sopimuksen mukaan teollisuustuotteiden kauppa oli pääosin tullitonta, ja maataloustuotteiden kauppa säännösteltyä.
Euroopan unionin laajenemisen myötä erillissopimukset tulivat tarpeettomiksi ja purettiin asteittain.


title: KEVSOS-sopimus

text: Kevsos-sopimukset solmittiin aikana, jolloin Neuvostoliitto oli Suomen tärkein kauppakumppani. Niillä pyrittiin vähentämään kaupan esteitä muiden sosialistimaiden kanssa samaan aikaan kun länsikauppaa helpotettiin vapaakauppasopimuksella EEC:n kanssa.


title: KEVSOS-sopimus

text: Ennen toista maailmansotaa Kevsos-maiksi sittemmin muuttuneiden Puolan, Tšekkoslovakian ja Unkari osuus Suomen tuonnista oli viitisen prosenttia ja viennistä vain puolisen prosenttia. Vuodesta 1946 aina Suomen länsikaupan vapauttamiseen 1957 asti Itä-Euroopan teollistuneilla mailla oli suuri merkitys Suomen ulkomaankaupassa, mutta osuus laski 1960-luvun alkuun mennessä viiteen prosenttiin. Solmituista Kevsos-sopimuksista huolimatta osuus laski edelleen niin, että se oli 1980-luvulla enää kolmisen prosenttia. Laskun syinä olivat maiden valuuttapula, velkaongelmat ja muut talousvaikeudet.


title: KEVSOS-sopimus

text: Puolasta tuotiin Suomeen kivihiiltä niin paljon, että Kevsos-kauppa oli jatkuvasti alijäämäistä. Puolan ja Tšekkoslovakian kanssa käytyyn kauppaan Kevsos-sopimukset eivät juuri vaikuttaneet, mutta ne lisäsivät Itä-Saksan, Bulgarian ja Unkarin kanssa käytyä kauppaa. Kevsos-kauppaa käytiin kunkin maan perinteisillä vientituotteilla, mutta Suomessa niin sanotuiksi aroiksi aloiksi määriteltyjä toimialoja koskeneiden turvalausekkeiden takia tekstiilituotteiden ja teräksen tuontia Suomeen rajoitettiin.


title: Sheikh Mukhtar Mohamed Hussein

text: Sheikh Mukhtar Mohamed Hussein () (1912 Xuddur – 12. kesäkuuta 2012) oli somalialainen poliitikko. Hän oli parlamentin puhemies sekä väliaikainen presidentti lokakuussa 1969 ennen Siad Barren valtaannousua, Abdirashid Ali Shermarken murhan jälkeen.


title: Robert Williams Wood

text: Robert Williams Wood (2. toukokuuta 1868 – 11. elokuuta 1955) oli yhdysvaltalainen fyysikko. Hänet tunnetaan ehkä parhaiten siitä, että hän epäili ranskalaisen René Prosper Blondlot'n löytämiä ja tuhansien fyysikoiden varmentamia N-säteitä. Nature-lehti lähetti Woodin tutkimaan uudenlaisia säteitä ja Wood tuli tulokseen, että säteet ovat vain harhakuva.


title: Robert Williams Wood

text: Wood syntyi Concordin kylässä Massachusettsissa vuonna 1868. Vuonna 1891 Woodista tuli kandidaatti (B.A.) Harvardin yliopistosta. Tämän jälkeen hän opiskeli myös Johns Hopkinsin yliopistossa, Chicagon yliopistossa sekä Berliinin yliopistossa, muttei koskaan tullut tohtoriksi. Wood opetti Wisconsisin yliopistossa ja neljä vuotta myöhemmin, vuonna 1901, hänestä tuli kokeellisen fysiikan professori Johns Hopkinsin yliopistoon ja vuonna 1938 emeritus professori.


title: Robert Williams Wood

text: Wood kuoli vuonna 1955.


title: Robert Williams Wood

text: Wood keskittyi työssään optiikkaan ja spektroskopiaan, mistä hän on myös kansainvälisesti tunnettu. Hän teki myös monia useiden eri alojen keksintöjä. Yksi tällainen keksintö on niin sanottu musta valo, joka tunnetaan myös nimellä Woodin valo.


title: Maksimilian I (herttua)

text: Maksimilian I (17. huhtikuuta 1573 München – 27. syyskuuta 1651 Ingolstadt) oli Baijerin herttua vuosina 1597–1623 ja ensimmäinen Baijerin vaaliruhtinas vuosina 1623–1651. Hänen pitkälle valtakaudelleen osui kolmikymmenvuotinen sota 1618–1648, jossa hän johti perustamaansa Katolista liigaa. Saksankielisen alueen mahtavimpana ruhtinaana Maksimilian koetti estää Saksaa tulemasta Euroopan taistelukentäksi, mutta samaan aikaan hän pyrki puolustamaan aseellisesti katolista uskoa ja lisäämään omaa mahtiaan, mikä johti sodan pitkittymiseen. Talouspolitiikkaan Maksimilian toi merkantilismin oppeja.


title: Maksimilian I (herttua)

text: Maksimilian I:n vanhemmat olivat Baijerin herttua Vilhelm V ja Renata Lothringenilainen. Hänen kasvatuksestaan huolehtivat jesuiitat. Hänen isänsä luopui kruunusta vuonna 1597 ja Maksimilian otti hallitustehtävät itselleen seuraavana vuonna. Ensimmäisinä vuosinaan hän tehosti maansa hallintoa, vahvisti omaa valtaansa, uudisti lainsäädäntöä ja kehitti armeijaa. Hänen hallitsijakauttaan kuitenkin leimasi hänen osallisuutensa Saksan uskonsodissa. Maksimilianista tuli yksi Saksan katolisten ruhtinaiden johtajista määrättyään vuonna 1607 Baijerin armeijan hyökkäämään valtakunnankiroukseen julistettuun protestanttiseen Donauwörthin kaupunkiin. Kun Saksan protestanttiset ruhtinaat vuonna 1608 muodostivat Evankelisen unionin, katoliset vastasivat perustamalla 1609 Maksimilianin johdolla Katolisen liigan, jonka johtajana hän alusta alkaen toimi.


title: Maksimilian I (herttua)

text: Maksimilianin ensimmäinen puoliso oli vuodesta 1595 hänen serkkunsa Elisabet Lothringenilainen. Lapseton liitto päättyi vuonna 1635 Elisabetin kuolemaan.


title: Maksimilian I (herttua)

text: Maksimilian I:llä oli merkittävä rooli varsinkin kolmikymmenvuotisen sodan alkuvaiheissa. Hän lähetti vuonna 1619 Katolisen liigan armeijat sotimaan keisari Ferdinand II:n puolesta Böömin kapinoivia protestantteja vastaan, mutta asetti tuelleen kovat ehdot: Katolisen liigan tuli saada itselleen kaikki protestanteilta valtaamansa maat ja voiton jälkeen kapinallisten puolelle asettuneen Pfalzin asema vaaliruhtinaskuntana tuli siirtää Baijerille. Maksimilian seurasi henkilökohtaisesti vuoden 1620 Valkeavuoren taistelua, jossa Johann Tillyn komentamat Katolisen liigan joukot saivat ratkaisevan voiton Pfalzin Fredrik V:n komentamista protestanttien joukoista. Seuraavana vuonna valloitettiin pääosa Pfalzia. Keisari antoi sopimuksen mukaisesti Pfalzin vaaliruhtinuuden vuonna 1623 Maksimilianille.


title: Maksimilian I (herttua)

text: Maksimilian joutui seuraavina vuosina jatkamaan sotaa Pohjois-Saksan alueella, jossa Christian Braunschweig ja Ernst von Mansfeld johtivat uusia protestanttisia armeijoita Tanskan kuningas Kristian IV:n tukemina. Katoliset pääsivät jälleen voitolle, mutta sitä varten keisari Ferdinand II joutui kokoamaan Albrecht von Wallensteinin komentaman oman armeijan, mikä vähensi Katolisen liigan merkitystä. Kun Tanska oli pakotettu ulos sodasta, Maksimilian painosti Ferdinand II:a antamaan vuonna 1629 niin sanotun restituutioediktin ja erottamaan seuraavana vuonna Wallensteinin, sillä keisarin ja Wallensteinin valtapyrkimykset olivat muiden katolisten ruhtinaiden silmissä kasvaneet jo liiankin suuriksi. Kun Ruotsin kuningas Kustaa II Aadolf toi armeijansa Saksan protestanttien avuksi, Maksimilian joutui vuonna 1631 solmimaan liiton Ranskan kanssa ja hyväksymään Wallensteinin paluun keisarillisen armeijan johtoon. Tillyn kärsittyä tappion ja kuoltua Lechin taistelussa Kustaa Aadolfin voittoisat joukot valtasivat vuonna 1632 Baijerin, jolloin Maksimilian joutui pakenemaan valtakunnastaan.


title: Maksimilian I (herttua)

text: Vuoden 1634 Nördlingenin taistelun jälkeen protestanttiset armeijat ajettiin pois Baijerista. Maksimilian I tiivisti liittoaan Habsburgien kanssa naimalla vuonna 1635 pian leskeksi tultuaan Ferdinand II:n tyttären Maria Annan. Saksan protestanttien puolelle siirtynyt Ranska keskitti voimansa Baijeria vastaan, ja vuoden 1645 Allerheimin taistelussa kärsityn tappion jälkeen Baijeri joutui uudelleen vihollisarmeijoiden hävittämäksi. Maksimilian solmi maaliskuussa 1647 aselevon Ranskan kanssa, mutta rikkoi sen puoli vuotta myöhemmin. Tämän seurauksena yhtyneet ranskalaiset ja ruotsalaiset joukot käytännössä tuhosivat Baijerin armeijan Zusmarshausenin taistelussa toukokuussa 1648. Maksimilian joutui jälleen lähtemään maanpakoon, mutta samana vuonna solmittu Westfalenin rauha pelasti hänet, sillä hän sai rauhankongressissa Ranskan tukemaan omia vaatimuksiaan. Hän sai takaisin valtakuntansa ja sai myös pitää sodan alussa hänelle luvatut vaaliruhtinaan arvon ja Oberpfalzin alueen. Baijeri oli kuitenkin kärsinyt valtavasti pitkästä sodasta eikä ehtinyt nousta entiselleen Maksimilianin viimeisten elinvuosien aikana.


title: Maksimilian I (herttua)

text: Maksimilian I:n kuoltua vuonna 1651 hänen seuraajakseen tuli Ferdinand Maria, hänen poikansa toisesta avioliitosta.


title: Prosteettinen ryhmä

text: Prosteettinen ryhmä on aminohapoista koostumaton proteiinin osa eli ei-proteiiniosa. Prosteettinen ryhmä voi olla orgaaninen (kuten vitamiini, sokeri, lipidi) tai epäorgaaninen (kuten metalli-ioni). Prosteettiset ryhmät sitoutuvat proteiiniin usein kovalenttisesti. Niillä on usein tärkeä rooli monien proteiinien, kuten entsyymien, toiminnassa. Hemoglobiinin hemiryhmä on hyvä esimerkki prosteettisesta ryhmästä. Proteiinia, jolla ei ole sille kuuluvaa prosteettista ryhmää, kutsutaan "apoproteiiniksi". Proteiinia, johon on kiinnittynyt sille kuuluva prosteettinen ryhmä, kutsutaan "holoproteiiniksi".


title: Prosteettinen ryhmä

text: Prosteettisia ryhmiä kutsutaan joskus myös koentsyymeiksi tai kofaktoreiksi, koska ne ovat välttämätömiä proteiinin toiminnalle. Entsyymeissä prosteettisilla ryhmillä on osuutta aktiivisessa kohdassa jollain tavoin. Orgaanisista prosteettisista ryhmistä esimerkkejä ovat vitamiinien johdokset: tiamiinin johdos tiamiinipyrofosfaatti, pyridoksiinin johdos pyridoksaalifosfaatti ja B-vitamiinin johdokset adenosyylikobalamiini ja metyylikobalamiini. Vitamiinien osuus entsyymien toiminnassa on siten yksi tärkeä syy niiden tärkeyteen hyvässä ruokavaliossa. Epäorgaaniset prosteettiset ryhmät ovat usein siirtymämetallien ioneja kuten rauta (esimerkiksi sytokromi c oksidaasin ja hemoglobiinin hemiryhmissä), sinkki (esimerkiksi karbonianhydraasissa ja alkoholidehydrogenaasissa), magnesium (esimerkiksi joissakin kinaaseissa) ja molybdeeni (esimerkiksi nitraattireduktaasissa).


title: Clive Dunn

text: Clive Robert Benjamin Dunn OBE (9. tammikuuta 1920 Lontoo, Yhdistynyt kuningaskunta – 6. marraskuuta 2012 Portugali) oli englantilainen näyttelijä, laulaja ja viihdetaiteilija, joka muistetaan parhaiten Jack Jonesin roolistaan tilannekomediassa "Ruutiukot" ("Dad's Army").


title: Clive Dunn

text: Näyttelijä Gretchen Franklin oli hänen serkkunsa. Popkappaleista Dunnin tunnetuimpiin kuuluu aikoinaan listaykköshitiksi noussut ”Grandad” (1970). Hän julkaisi myös useita muita singlejä muun muassa Columbia Recordsilla ja EMIllä.


title: Clive Dunn

text: Dunn vetäytyi vuonna 1984 Portugaliin. Hän harrasti eläkepäivinään muotokuva- ja maisemamaalusta, kunnes hänen näkönsä heikkeni. Dunn asui vaimonsa Priscilla Morganin kanssa Portugalissa kuolemaansa asti. Hän kuoli 2012 leikkauksen jälkeisiin komplikaatiohin.


title: Kustaa Horn

text: Kustaa Horn af Björneborg (, 22. lokakuuta 1592 – 10. toukokuuta 1657) oli suomalainen marsalkka, valtiomies, kreivi ja vapaaherra. Hänestä tuli valtaneuvos vuonna 1624, sotamarsalkka 1628, Porin kreivi 1651, Liivinmaan kenraalikuvernööri 1652 ja valtakunnanmarsalkka 1653.


title: Kustaa Horn

text: Kustaa Horn oli Kaarle Henrikinpoika Hornin poika. Hän opiskeli nuorena Rostockissa, Jenassa ja Wittenbergissä sodankäyntiä, täydentäen opintojaan vielä Alankomaiden käskynhaltijan Morits Oranialaisen palveluksessa. Palattuaan Ruotsiin hän haavoittui vaikeasti Riian piirityksessä vuonna 1621. Hän johti sotajoukkoja Baltiassa menestyksekkäästi, ja Ruotsin kuningas Kustaa II Adolf nimitti Hornin kenttämarsalkakseen tämän ollessa vasta 35-vuotias.


title: Kustaa Horn

text: Kolmikymmenvuotisessa sodassa Horn oli Kustaa II Aadolfin lähin mies, ja Hornin taito toi Ruotsille tärkeän voiton Breitenfeldin ensimmäisessä taistelussa 1631.


title: Kustaa Horn

text: Nördlingenin taistelussa 1634 hän komensi Ruotsin armeijaa yhdessä Bernhard Weimarin kanssa. Miehet olivat keskenään hyvin erilaisia luonteita ja tulivat huonosti toimeen. Weimar oli kiivas ja kunnianhimoinen, kun taas Horn oli maltillinen ja vaatimaton. Horn oli tottunut saamaan käskynsä Kustaa II Aadolfilta, jolta perimäänsä ruotsalaista sotataitoa hän pyrki toteuttamaan taistelukentällä. Ruotsi hävisi taistelun ja Horn joutui baijerilaisten vangiksi. Hän virui kahdeksan vuotta Burghausenin linnassa. Vasta vuonna 1642 hänet vaihdettiin vapaaksi kolmea keisarillista kenraalia vastaan, kun hän lupasi olla taistelematta keisaria vastaan.


title: Kustaa Horn

text: Horn johti Ruotsin Skånessa operoivaa armeijaa Tanskan vastaisessa sodassa vuonna 1644 ja valtasikin koko maakunnan lukuun ottamatta Malmöa ja Kristianstadia. Vuonna 1651 kuningatar Kristiina antoi Hornille Porin kreivikunnan, johon kuului Porin kaupunki sekä yli 350 taloa Ulvilassa, Huittisissa ja Kokemäellä. Kreivikunta peruutettiin 1681. 1653 Hornista tuli Ruotsin valtakunnanmarsalkka ja sotakollegion presidentti. Hän kuoli vuonna 1657 valmistellessaan sotaa Tanskaa vastaan, joka oli liittymässä Pohjan sotaan Ruotsia vastaan.


title: Majida El Roumi

text: Majida El Roumi () (s. 13. joulukuuta 1956) on libanonilainen maailmanmusiikin laulaja. Hän on paitsi kansainvälisesti tunnetuimpia arabimaailman muusikoita, myös YK:n elintarvike- ja maatalousjärjestön hyvän tahdon lähettiläs.


title: Jack Kevorkian

text: Jack Kevorkian (26. toukokuuta 1928 Pontiac, Michigan – 3. kesäkuuta 2011 Royal Oak, Michigan) oli armenialaistaustaiseen perheeseen syntynyt kiistelty yhdysvaltalainen patologi.


title: Jack Kevorkian

text: Kevorkian tuli kuuluisaksi kuolemansairaiden potilaiden avustettujen itsemurhien kannattajana. Vuonna 1991 Michiganin osavaltio epäsi häneltä lääkärinoikeudet. Hän itse ilmoitti avustaneensa vähintään 130:ssa kuolemansairaan henkilön itsemurhassa.


title: Jack Kevorkian

text: Kevorkian antoi esittää 22. marraskuuta 1998 "60 Minutes" -ohjelmassa hänen syyskuussa nauhoittamansa videon ALS-potilas Thomas Youkin eutanasiasta. Hänet tuomittiin vuonna 1999 10–25 vuoden vankeusrangaistukseen.


title: Jack Kevorkian

text: Kevorkianin armahdushakemus hyväksyttiin viimein 1. kesäkuuta 2007. Perusteena oli ”Tohtori Kuoleman” heikko terveydentila: hän kärsi vaikeasta hepatiitti C -tartunnasta. 4. kesäkuuta hän esiintyi "Larry King Live" -show'ssa, jossa hän kertoi vankeusvuosistaan ja tulevaisuudensuunnitelmistaan. Kevorkianin vapautumisen aikaan ainoa Yhdysvaltain osavaltio, joka salli lääkärin avustaman itsemurhan, oli Oregon.


title: Jack Kevorkian

text: Kevorkian kuoli 83-vuotiaana jouduttuaan sairaalaan munuais- ja sydänongelmien takia.


title: Jack Kevorkian

text: Barry Levinson ohjasi HBO:lle vuonna 2010 tosipohjaisen televisiodraaman "Jack Kevorkian – Tohtori Kuolema" (You Don't Know Jack). Siinä nimiosaa esittää Al Pacino.


title: Suuri palatsi (Bangkok)

text: Suuri palatsi Bangkokissa on vanha muurien ympäröimä kuninkaallinen palatsialue, joka sijaitsee Rattanakosinin saarella vanhassa kaupungissa. Palatsialueella sijaitsevat Thaimaan arvostetuimmat uskonnolliset ja hallinnolliset rakennukset, joista tärkein on Wat Phra Kaeo (Smaragdibuddhan temppeli). Alue on noin neliökilometrin suuruinen ja sisältää yli sata rakennusta. Rakennusten seinät on päällystetty kullalla, mosaiikeilla ja kaiverruksilla.


title: Suuri palatsi (Bangkok)

text: Aiemmin palatsialueella asui kuninkaan ja hänen hovinsa lisäksi myös maan hallituksen päättävä elin. Palatsialueella sijaitsi myös rahapaja. Temppelien ja hovin asumusten rakentaminen aloitettiin vuonna 1782 kuningas Rama I:n hallituskaudella. Myöhemmin paikkaa laajensivat muut Chakri-dynastian kuninkaat.


title: Suuri palatsi (Bangkok)

text: Vastapäätä Suurta palatsia on pienessä temppelirakennuksessa säilytettävä kaupungin peruskivi Lak muang, jonka uskotaan pystyvän toteuttamaan toivomuksia. Pylvään pystytettiin Rama I:n hallituskaudella. Lak muang on piste, josta kaupungin etäisyydet mitataan.


title: Suuri palatsi (Bangkok)

text: Kaksi 200-vuotiasta kiinalaista kivileijonaa vartioi "Dusit Maha Prasadin" vastaanottosalin porttia. Näiden patsaiden kerrotaan olleen painolastina kiinalaisessa, riisiä tuoneessa džonkissa. Nykyinen vastaanottosali rakennettiin vuonna 1789 paikalle, johon salama oli iskenyt. Rakennuksessa on perinteinen kullattu, yhdeksänportainen katto. Kattoa tukee neljä garudaa, jotka syleilevät lohikäärmeenpäisiä käärmeitä.


title: Suuri palatsi (Bangkok)

text: Valkomarmorisessa "riisuutumispaviljongissa" kuningas kohensi seremoniallista päähinettään ennen astumistaan valtaistuinsaliin.


title: Suuri palatsi (Bangkok)

text: Koko rakennusryhmän vaikuttava keskipiste on "Chakri Mahaprasad". Se rakennettiin Chulalongkornin hallituskaudella. Palatsi edustaa renessanssityyliä, jossa on siamilaisia yksityiskohtia, kuten keskiparvekkeen ja sisääntuloportaikon perinteinen katto, joka kohoaa asteittain seitsemäksi torniksi. Keskimmäisen huipun alla on kultainen uurna, jossa on Chakri-kuninkaiden tuhka.


title: Suuri palatsi (Bangkok)

text: Idän suunnalla on "Amarindran vastaanottosali", joka on rakennettu Rama I:n hallituskaudella. Täällä on kaksi valtaistuinta: ylempi laivan muotoinen, ja alempi, joka on katettu upealla yhdeksänportaisella, valkealla katoksella.


title: Quintus

text: Quintus (lyhenne Q. tai Qu.) on roomalainen prenomen eli etunimi. Nimi tarkoittaa "viides". Sen naispuolinen muoto on Quinta.


title: Quintus

text: Kuuluisia Quintuksia:


title: Eino Makunen

text: Eino Arto Uolevi Makunen (s. 1. marraskuuta 1931 Kotka) on kauneuskilpailuja järjestävän Finnartist Oy:n hallituksen puheenjohtaja. Missikeisariksi kutsuttu Makunen on luotsannut Miss Suomi- ja Suomen Neito -kilpailuja vuodesta 1962 lähtien. Hän luopui Miss Suomi -kisojen vetovastuusta vuonna 2008.


title: Eino Makunen

text: Makunen valmistui Suomen Liikemiesten Kauppaopistosta vuonna 1952 ja työskenteli ensin Liikemainos Oy:ssä. Sen sisaryhtiö Ohjelmapalvelu Oy järjesti missikilpailuja. Ohjelmapalvelun ajauduttua konkurssiin Makunen osti Miss Suomi -kisan oikeudet 1961.


title: Eino Makunen

text: Makunen on naimisissa ja hänellä on kolme tytärtä, joista nuorin Riikka Palin on toiminut missiemona Miss Suomi -kiertueilla.


title: Porosaari (Ranua)

text: Porosaari on saari Simojärvellä Ranuan kunnassa Lapin maakunnassa. Saari sijaitsee Sääskilahden (Sääskenperän) kylän edustalla.


title: Porosaari (Ranua)

text: Saaren suurin pituus on noin 4,8 kilometriä ja sen suurin leveys on 2,2 kilometriä. Levein kohta on saaren pohjoisosassa, eteläosa muuttuu kapenevaksi kannakseksi ja päättyy Porosaarennokan niemeen. Saaren korkeimmat kohdat kohoavat noin kymmenen metrin korkeuteen järven pinnan yläpuolelle. Maastonmuodoiltaan saari on kumpuilevaa, ja harjujen väliin jäävillä alangoilla vallitseva luontotyyppi on joko suota tai avosuota. Saarella on myös kolme lampea, Porolampi, Kaijanlampi ja Ahmalampi, joiden vedenpinta on noin metrin Simojärven vedenpinnan yläpuolella.


title: Porosaari (Ranua)

text: Saarella on yksi pientila sekä kesäasuntoja. Saarella on myös kaksi laavua sekä kamiinalämmitteinen Porosaaren autiotupa. Tupa on niin kutsuttu päivätupa, sillä siellä ei ole makuupaikkoja.


title: Porosaari (Ranua)

text: Ranuan Historian mukaan saari on saanut todennäköisesti nimensä metsäsaamelaisten tavasta pitää poroja saarella.


title: Porosaari

text: Porosaari voi viitata seuraaviin maantieteellisiin kohteisiin:


title: Disulfidi

text: Disulfidi-ioni on kemiassa kahden rikkiatomin muodostama, –2 varauksen omaava, anioni (S). Disulfidi voi tarkoittaa myös kemiallista yhdistettä, joka sisältää disulfidi-ionin tai kaksi, usein toisiinsa sitoutunutta, rikkiatomia.


title: Disulfidi

text: Rikki on usein pelkistyneenä hapetuslukuun –II muodostaen sulfidi-ionin S, jolla on jalokaasu argonin elektronikonfiguraatio.


title: Disulfidi

text: Joissakin tapauksissa rikki on pelkistyneenä hapetuslukuun –I. Silloin rikin elektronikonfiguraatio muistuttaa klooria, ja kuten kloorilla, sillä on taipumus muodostaa kovalenttinen sidos toisen S-ionin kanssa muodostaakseen disulfidin. Myös happi voi tehdä edellä mainitun sitoutumisen esimerkiksi peroksideissa kuten vetyperoksidissa HO. Monissa tapauksissa kumpikin kahdesta disulfidin rikistä on kovalenttisesti sitoutunut orgaanisen yhdisteen hiiliatomiin, jolloin muodostuu disulfidisidos.Hiilidisulfidi eli rikkihiili (CS, CAS-numero 75-15-0) sisältää kyllä kaksi rikkiä, mutta molekyyli on lineaarinen S=C=S -ketju, joka muistuttaa rakenteeltaan hiilidioksidia.


title: Quadrigarius

text: Quintus Claudius Quadrigarius oli roomalainen annalisti, joka eli ensimmäisellä vuosisadalla eaa. Hän kirjoitti 33 kirjaa käsittäneen Rooman historian, joka alkoi gallien Rooman valtauksesta ja joka loppui Sullan kuolemaan. Livius käytti Quadrigariuksen teosta omaan Rooman historiaansa. Quadrigariuksen teoksesta on säilynyt katkelma Aulus Gelliuksen "Noctes Atticaessa". Quadrigariuksen tyyliä pidetään selkeänä ja yksinkertaisena.


title: Miia Selin

text: Miia Selin (o.s. "Pajunen", s. 6. elokuuta 1973 Forssa) on suomalainen näyttelijä.


title: Miia Selin

text: Selin on koulutukseltaan teatteritaiteen maisteri. Hän opiskeli Tampereen yliopiston näyttelijäntyön laitoksella (Näty) 1991–1995. Selin on ollut kiinnitettynä Oulun kaupunginteatteriin vuosina 1997–1998 ja Tampereen Työväen Teatteriin vuodesta 2002 ja on vieraillut myös Suomen Kansallisteatterissa ja Tampereen Teatterissa.


title: Miia Selin

text: Selin on ollut mukana Kummeli-ryhmän televisiosarjoissa ja elokuvissa vuodesta 1998.


title: Miia Selin

text: Vuonna 2010 Selin oli ehdolla parhaan naissivuosan Jussi-palkinnon saajaksi roolistaan elokuvassa "Täällä Pohjantähden alla" (2009).


title: Miia Selin

text: Lähde


title: Ranuan kummit

text: Ranuan kummit on suomalainen, Jani Volasen ohjaama 12-osainen sketsisarja. Ranuan Kummit -sarjasta irrotettu "Ufoporno!"-kooste nousi maailmanlaajuiseksi hitiksi ja se oli saanut vuoden 2015 kesällä Youtubessa yli 40 miljoonaa katselukertaa ja oli katsotuimpien suomalaisvideoiden joukossa.


title: Mari Perankoski

text: Mari Perankoski (oikealta nimeltään Mari Johanna Hynynen, o.s. Perankoski, s. 10. maaliskuuta 1970 Varkaus) on suomalainen näyttelijä ja käsikirjoittaja. Hän on ollut mukana muun muassa televisiosarjoissa "Kallio", "Kalapuikkokeitto", "Röyhkeä diplomaatti", "Ranuan kummit", "Hyvät naiset ja herrat", "Ihmisten puolue" ja "Roba". Lisäksi hän on näytellyt sekä Q-teatterissa että Ryhmäteatterissa.


title: Mari Perankoski

text: Syyskaudella 2010 Nelosella esitettiin Perankosken juontamaa viihdeohjelmaa "Yksi lensi yli Marin pesän". Hän on myös antanut äänensä poliittisessa animaatiosatiirissa "Itse valtiaat" useille eri hahmoille.


title: Mari Perankoski

text: Mari Perankoskella on poika yhdessä entisen miehensä näyttelijä-ohjaaja Jani Volasen kanssa. Aiemmin Perankoski on ollut avoliitossa ohjaaja Miika Soinin kanssa. Perankoski on seurustellut vuodesta 2012 saakka muusikko Jouni Hynysen kanssa. He kihlautuivat toukokuussa 2016 ja avioituivat syyskuussa 2016.


title: Corythosaurus

text: Corythosaurus (nimen merkitys: "kypärälisko") oli ornithopodeihin kuulunut hadrosaurisuku. Suvun nimesi Barnum Brown vuonna 1914, ja siihen kuuluu yksi laji, tyyppilaji "C. casuarius". "Corythosauruksen" fossiileja on löydetty Kanadan Albertasta ja Yhdysvaltain Montanasta. "Corythosaurus" eli 76–74 miljoonaa vuotta sitten myöhäisliitukaudella.


title: Corythosaurus

text: "Corythosaurus" tarkoittaa "kypäräliskoa". Tutkijat antoivat sille tuon nimen sen päässä olevan heltan vuoksi, joka muistutti heidän mielestään antiikin kreikkalaisten sotilaiden kypäriä.


title: Corythosaurus

text: "Corythosauruksen" pituus oli yhdeksän metriä. Se oli yksi suurimmista hadrosaureista.


title: Corythosaurus

text: "Corythosauruksen" päässä oli ontto heltta, joka toimi mahdollisesti torvena, joka voimisti äänen kumisevaksi toitotukseksi, joka kantautui kauas. Toitotukset saattoivat varoittaa muita lauman jäseniä, että saalistajia vaani lähistöllä. Suussaan "Corythosauruksella" oli nokka. Suun takaosassa oli pieniä, ruuan hiomiseen soveltuneita hampaita. "Corythosauruksella" on lisäksi kuviteltu olleen posket estämään ruuan putoaminen pois suusta syömisen aikana. Yhdellä "Corythosaurus"-yksilöllä on huomattu olleen suuri tärykalvo, mutta sirot korvaluut, mikä osoittaa, että "Corythosauruksella" oli hyvin kehittynyt kuulo, joka oli luultavasti dinosauruksen yksi eniten käyttämiä aisteja.


title: Corythosaurus

text: Joidenkin luurankolöytöjen yhteydessä on ollut hyvin säilyneitä ihonpainaumia. Jotkut niistä osoittivat, että "Corythosauruksen" mahassa oli outoja kyhmyjä.


title: Corythosaurus

text: "Corythosauruksen" selän nikamien pidentyneitä neuraalihaarakkeita peitti nahkainen heltta, joka muodosti sen selkään harjanteen. Selkäheltta oli erittäin silmiinpistävä päässä olevan heltan takana, johon se kytkeytyi.


title: Corythosaurus

text: "Corythosaurus" on yksi parhaiten tunnetuista hadrosaureista. Sen fossiileja on löydetty Kanadan Albertasta ja Yhdysvaltain Montanasta. Löydettyihin fossiileihin lukeutuu useiden yksilöiden jäänteitä, joista jotkut ovat säilyneet lähes täydellisesti. Lisäksi "Corythosauruksesta" on löydetty jäänteitä/jälkiä pehmeistä kudoksista.


title: Corythosaurus

text: Useimpien hadrosaurien tavoin "Corythosaurus" eli lämpöisten tasankojen metsämailla ja soilla lähellä Kalliovuoria Pohjois-Amerikassa. Se vaelteli niissä kenties laumoina.


title: Corythosaurus

text: Todennäköisiä "Corythosauruksen" saalistajia olivat muun muassa tyrannosaurit, kuten "Albertosaurus" tai ehkäpä "Tyrannosaurus rex". Muita uhkia saattoivat olla pienemmät valesirppikynnet, kuten "Troodon", mikä saattoi olla erityinen uhka runsaasti pienemmille, nuorille "Corythosauruksille".


title: Corythosaurus

text: "Corythosauruksen" kuono oli pienempi ja heiveröisempi kuin muilla hadrosaureilla, mikä viittaa siihen, että sen ruokavalioon kuului hentoja lehtiä, mehukkaita hedelmiä, siemeniä ja männynneulasia.


title: Valentinianus

text: Valentinianus voi tarkoittaa:


title: Natalja Dudinskaja

text: Natalja Mihailovna Dudinskaja (; 21. elokuuta 1912 Harkova – 29. tammikuuta 2003 Pietari) oli venäläinen balettitanssija. Hän oli keskeinen hahmo 1930- ja 1940-luvun Kirov-baletissa.


title: Natalja Dudinskaja

text: Dudinskaja syntyi ballerinaäidin tyttäreksi. Hän opiskeli Agrippina Vaganovan johdolla ja avioitui myöhemmin koreografi Konstantin Sergejevin kanssa.


title: Natalja Dudinskaja

text: Natalia Dudinskaja voitti urallaan neljä Stalin-palkintoa, ja vuonna 1957 hänelle myönnettiin Neuvostoliiton kansantaiteilijan arvonimi.


title: Servius

text: Servius on roomalainen nimi, jonka tunnettuja kantajia olivat muun muassa:


title: Maria Tallchief

text: Maria Tallchief (alk. Elizabeth Marie Tall Chief; 24. tammikuuta 1925 Fairfax, Oklahoma – 11. huhtikuuta 2013 Chicago, Illinois) oli yhdysvaltalainen balettitanssija. Hän tanssi muun muassa Ballet Russe de Monte Carlossa ja New York City Ballet’ssa ja esiintyi useissa koreografi George Balanchinen baleteissa. Teknisesti taitavan Tallchiefin tunnetuin rooli oli Igor Stravinskyn baletissa "Tulilintu". Tallchief oli ensimmäinen maailmanlaajuista suosiota saanut yhdysvaltalainen ballerina, ja hän oli aikanaan myös maailman parhaiten palkattu balettitanssija.


title: Maria Tallchief

text: Elizabeth Marie Tall Chief syntyi 24. tammikuuta 1925 Oklahoman Fairfaxissa. Hänen isänsä oli osage-intiaaneihin kuulunut Alexander Joseph Tall Chief ja äitinsä skotlantilais-irlantilainen Ruth Porter. Maria oli vanhin Alexander Joseph ja Ruth Tall Chiefin kolmesta lapsesta; hänellä oli nuoremmat sisarukset Marjorie, josta tuli myös ballerina, ja Jerry.


title: Maria Tallchief

text: Oklahoman osage-intiaanit elivät tuohon aikaan suhteellisen varakkaasti Oklahoman öljylöytöjen ansiosta. Marian vanhemmatkin pystyivät laittamaan lapsensa yksityiskouluun ja hankkimaan tanssi- ja musiikkitunteja. Maria ottikin ensimmäiset balettituntinsa Colorado Springsissä, jossa perhe vietti kesät. Hän kävi myös pianotunneilla, ja absoluuttisen sävelkorvan omannut Maria harkitsikin konserttipianistin uraa.


title: Maria Tallchief

text:
Tall Chiefit muuttivat Los Angelesiin, kun Maria oli kahdeksanvuotias. Siellä hän päätyi sattumalta Ernest Belcherin studioon. Sisarukset siirtyivät Bronislava Nijinskan studioon vuonna 1938. Nijinskan opetuksessa Maria Tall Chief päätti lopullisesti haluavansa ballerinaksi. Hän otti samaan aikaan tunteja myös muilta Los Angelesissa vierailleilta opettajilta. Tatjana Rjabušinskaja oli Tall Chiefin esiliinana, kun tämä vieraili New Yorkissa. Kaupungista oli tullut toisen maailmansodan aikana maailman johtaviin balettiseurueisiin kuuluneen Ballet Russe de Monte Carlon koti. Tall Chief liittyi seurueeseen 1942. Tall Chiefin koe-esiintymisen aikaan seurueessa ei ollut tilaa, mutta se joutui ottamaan lisäjäseniä, kun monilla tanssijoista oli Nansen-passi, eivätkä he näin voineet esiintyä Kanadassa.
Tall Chief tanssi Ballet Russe de Monte Carlossa viiden vuoden ajan, ja tuona aikana hän amerikkalaisti nimensä Tallchiefiksi. Kesällä 1944 Ballet Russe de Monte Carlon koko tanssijakaarti osallistui Broadway-näytelmään "Song of Norway", jonka koreografina oli toiminut George Balanchine. Balanchine kiinnitti huomionsa nuoreen Tallchiefiin, josta tuli hänen muusansa ja suojattinsa. Balanchine jatkoi näytelmän jälkeen yhteistyötä Ballet Russe de Monte Carlon kanssa, ja Tallchief esiintyi muun muassa baleteissa "Keijukaisen suudelma" ja "Night Shadow".


title: Maria Tallchief

text: Tallchief ja Balanchine menivät naimisiin vuonna 1946. Tallchief oli tuossa vaiheessa Ballet Russe de Monte Carlon tunnetuimpia tanssijoita, mutta Balanchine halusi oman seurueen. Balanchine ja Lincoln Kirstein perustivat 1946 Ballet Societyn, josta tuli myöhemmin New York City Ballet. Tallchief jatkoi Ballet Russe de Monte Carlossa vuoteen 1947 ja tanssi sen jälkeen puoli vuotta Pariisin oopperan baletissa. Hänestä tuli ensimmäinen 1900-luvulla Palais Garnier’ssa tanssinut yhdysvaltalainen.


title: Maria Tallchief

text:
Palattuaan New Yorkiin 1947 Tallchief aloitti Ballet Societyn ballerinana ja tanssi lähes jokaisessa Balanchinen baletissa. Monien roolien suunnittelussa otettiin huomioon Tallchiefin tekniikka ja taiteellisuus, ja hänestä tulikin Balanchinen ballerinojen esikuva. Balanchinen Tallchiefiä varten koreografioimia baletteja olivat muun muassa "Tulilintu", "Joutsenlampi", "Pähkinänsärkijä", "Sylvia Pas de Deux", "Allegro Brillante", "Pas de Dix" ja "Scotch Symphony". Tallchiefin suosio räjähti erityisesti hänen Igor Stravinskyn "Tulilinnussa" tekemän roolinsa jälkeen.
Tallchief tanssi New York City Ballet’ssa vuoteen 1965, vaikka esiintyi välillä myös muissa seurueissa ja Metro-Goldwyn-Mayerin elokuvassa "Meren jumalatar". Ballet Russe de Monte Carlon listoilla hän tanssi vuosina 1954–1955. Hän sai tuolloin palkkaa 2 000 dollaria viikossa, enemmän kuin kukaan toinen tanssija siihen aikaan. American Ballet Theatreissa Tallchief tanssi 1960–1962, jolloin hän todisti, että osaa esiintyä sekä dramaattisissa että abstrakteissa rooleissa. Tallchief esiintyi myös muun muassa Chicagon baletissa, San Franciscon baletissa, Tanskan kuninkaallisessa baletissa ja Hampurin baletissa. Eläkkeelle hän jäi vuonna 1966.


title: Maria Tallchief

text: Lopetettuaan uransa tanssijana Tallchief jatkoi kuitenkin tanssitaiteen parissa. Hän perusti 1970-luvun puolivälissä Chicagon lyyrisen oopperan tanssikoulun. Hän toimi myös vuonna 1981 aloittaneen Chicagon kaupunginbaletin taiteellisena johtajana; hän jätti tehtävän vuonna 1987.


title: Maria Tallchief

text: Tallchief oli kolmesti naimisissa. Hänen ensimmäisen miehensä George Balanchinen kanssa hän oli naimisissa 1946–1950. Liitto mitätöitiin, kun Balanchine ei halunnut lapsia. Tallchief on myöhemmin muistellut omaelämäkerrassaan, etteivät intohimo ja romanssi kuuluneet heidän liittoonsa. Tallchief oli vuosina 1952–1954 naimisissa lentäjä Elmourza Natirboffin kanssa, ja vuonna 1956 hän meni naimisiin liikemies Henry Paschenin kanssa. He saivat vuonna 1959 tyttären, Elisen, josta tuli tunnettu runoilija.


title: Maria Tallchief

text: Tallchief tunnettiin loistavasta teknisistä osaamisestaan, klassisesta taustastaan ja järkkymättömästä päättäväisyydestään. Kriitikot arvostivat lisäksi hänen osaamisensa laajuutta. Kriitikko Anatole Chujoyn mukaan Tallchiefin osasi loistavan tekniikkansa ohella esiintyä samanaikaisesti sekä viehättävästi että uhkaavasti.


title: Maria Tallchief

text: Tallchief oli nostamassa yhdysvaltalaista balettitanssia huipulle, ja hän oli ensimmäinen yhdysvaltalainen ballerina, joka sai maailmanlaajuista huomiota. Tanssija ja koreografi Jacques d’Amboise on verrannut häntä Galina Ulanovaan ja Margot Fonteyniin.


title: Maria Tallchief

text: Hänet on palkittu urastaan useilla tunnustuksilla. Kennedy Center Honorsin hän sai vuonna 1996 ja National Medal of Artsin 1999. Hän ei itse unohtanut ikinä intiaanitaustaansa, ja osaget ja Oklahoman osavaltio olivat palkinneet hänet jo 1953 uskollisuudesta heimoa kohtaan. Osagien heimoneuvosto nimesi hänet ”Kahden maailman naiseksi” tunnustuksena osagien ja yhdysvaltalaisen kulttuurin yhteensovittamisesta.


title: Am I Right?

text: Am I Right? on brittiläisen synthpop-yhtye Erasuren vuonna 1991 julkaisema EP.


title: Titus (täsmennyssivu)

text: Titus tai Tiitus voi tarkoittaa ainakin seuraavia asioita:


title: Titus (täsmennyssivu)

text: Titus oli roomalainen praenomen. Sen nimisiä roomalaisia:


title: Arvid Wittenberg

text: Arvid Wittenberg (1606, Porvoo – 7. syyskuuta 1657, Zamosc) oli ruotsalainen marsalkka ja valtaneuvos. Hän palveli Ruotsin armeijassa kolmikymmenvuotisessa sodassa ja Pohjan sodassa.


title: Arvid Wittenberg

text: Wittenberg astui sotapalvelukseen vuonna 1622 ja yleni kolmikymmenvuotisessa sodassa everstiksi 30-vuotiaana. Hän komensi menestyksekkäästi joukkojaan 1640-luvulla erityisesti Sleesiassa ja Böömissä. Hänestä tuli valtaneuvos ja vapaaherra vuonna 1651. Seuraavana vuonna hän sai kreivin arvon. Läänityksenä oli Nyborgin kreivikunta, joka käsitti Parikkalan ja Uukuniemen.


title: Arvid Wittenberg

text: Pohjan sodan alussa Wittenberg ylennettiin marsalkaksi ja heinäkuussa 1655 hän johti yhden Ruotsin armeijoista (vahvuus 14 000 miestä) Pommerista Puolaan. Hän yhtyi Wolgastissa maihin nousseen kuningas Kaarle X Kustaan armeijaan 24. elokuuta. Ruotsalaiset valtasivat lähes koko Puolan. Kaarle jätti Wittenbergin Puolan joukkojen komentajaksi loppuvuodesta 1655, kun hän palasi pohjoiseen kohdatakseen sodalla uhanneen Brandenburgin vaaliruhtinas Fredrik Vilhelmin. Puolalaisten vallatessa maataan takaisin Wittenberg antautui heidän vallattua piirityksen jälkeen Varsovan 1656. Hän kuoli sotavankeudessa seuraavana vuonna.


title: Tiberius (täsmennyssivu)

text: Tiberius oli roomalainen praenomen. Sen nimisiä roomalaisia:Muita Tiberiuksia:


title: Arto Nieminen

text: Arto Nieminen (s. 1957) on suomalainen teatterinäyttelijä, kirjailija ja ohjaaja. Hän on lisäksi toiminut ääninäyttelijänä vuodesta 1995 lähtien. Niemisen näyttelijäura alkoi 1980-luvulla. Lisäksi Nieminen on toiminut freelance-teatterintekijänä vuodesta 1990 lähtien.


title: S.E.X. (albumi)

text: S.E.X. – Neumann, Jussi, Pepe ja Jippo on syksyllä 1987 julkaistu suomalaisen S.E.X.-yhtyeen ainoa albumi. Yhtye jäi lyhytikäiseksi ja hajosi ennen albumin julkaisua, jonka seurauksena albumi jäi yhtyeen ainoaksi. Albumi on julkaistu ainoastaan vinyylilevynä ja C-kasettina sen alkuperäisenä ilmestymisvuonna.


title: S.E.X. (albumi)

text: Kaikissa kappaleissa laulusolistina toimii Pertti Neumann, ellei toisin mainita.


title: Natalija Bessmertnova

text: Natalija Igorevna Bessmertnova (, 19. heinäkuuta 1941 Moskova, Neuvostoliitto – 19. helmikuuta 2008 Moskova, Venäjä) oli venäläinen balettitanssija. Hän liittyi Bolšoi-balettiin vuonna 1963 ja oli sen "prima ballerina" kolmen vuosikymmenen ajan.


title: Natalija Bessmertnova

text: Bessmertnovalle myönnettiin Neuvostoliiton kansantaiteilijan arvo vuonna 1976. Hän oli naimisissa koreografi Juri Grigorovitšin kanssa. Hän tanssi Bolšoi-teatterissa vuosina 1961–1995.


title: Natalija Bessmertnova

text: Bessmertnova kuoli vuonna 2008 66-vuotiaana Moskovassa.


title: The Silent Enigma

text: The Silent Enigma on Peaceville Recordsilla vuonna 1995 julkaistu Anatheman albumi. Tyyliltään se on yhtyeen musiikille tuolloin ominaista raskasta doom metalia. Albumilla kuullaan ensimmäistä kertaa Vincent Cavanaghin laulua.


title: The Silent Enigma

text: Albumin alkuperäinen työnimi oli "Rise Pantheon Dreams".


title: Jatuli (liikuntakeskus)

text: Jatuli on Haukiputaalla Oulussa sijaitseva vapaa-aika- ja liikuntakeskus. Keskus muodostuu liikuntasalista, voimailusalista sekä uimahalli Vesi-Jatulista.


title: Jatuli (liikuntakeskus)

text: Jatulin liikuntahallin kentän pituus on 40 metriä, leveys 25 metriä ja korkeus yhdeksän metriä. Halli voidaan jakaa kolmeen osaan väliverhoin. Lattiamateriaalina on lakattu puu. Kenttään on merkitty pelialueiden rajaviivat lentopallolle, koripallolle, käsipallolle, futsalille, salibandylle ja sulkapallolle. Kentän katsomonpuoleisessa reunassa on juoksusuora sekä pituus- ja korkeushyppypaikat. Hallista on väliseinällä erotettu voimailusali, painimolski ja kiipeilyseinä.


title: Jatuli (liikuntakeskus)

text: Liikuntahallin katsomossa on 600 kiinteää istumapaikka, lisäksi irtotuolein voidaan kapasiteettiä lisätä tuhanteen.


title: Jatuli (liikuntakeskus)

text: Uimahalli Vesi-Jatuli on rakennettu Jatulin liikuntahallin yhteyteen. Se valmistui vuonna 2003. Uimahallissa on kuusirataisen pääaltaan lisäksi opetus-, kahluu- ja monitoimialtaat sekä kylmävesiallas. Uimahallin yhteydessä on myös takkahuone sekä tilaussauna. Vesi-Jatuli valittiin vuonna 2005 vuoden uimahalliksi Suomessa.


title: Jatuli (liikuntakeskus)

text: Jatulissa on myös nuorisotila, kahvio, kahvila Jatuli, kokous- ja ryhmätoimintatiloja sekä diskosali.


title: Nina Ananiašvili

text: Nina Ananiašvili () (s. 28. maaliskuuta 1963) on georgialainen balettitanssija.


title: Nina Ananiašvili

text: Ananiašvili syntyi Tbilisissä ja lähti opiskelemaan Venäjälle. Hän on esiintynyt muun muassa Bolšoi-baletin, New Yorkin baletin, Houstonin baletin ja American Ballet Theatren kanssa sekä vierailevana taiteilijana lukuisissa Euroopan valtioissa.


title: Nina Ananiašvili

text: Ananiašvili ja Andris Liepa olivat ensimmäiset New York City Balletissa esiintyneet neuvostoliittolaiset tanssijat. Ananiašvili voitti kultamitalin Moskovan kansainvälisessä balettikilpailussa 1985, ja hänelle myönnettiin Neuvostoliiton kansantaiteilijan arvo 1986.


title: Nina Ananiašvili

text: Ananiašvilistä tuli vuonna 2006 Georgian presidentti Mikheil Saakašvilin pojan kummi.


title: Maunun saha

text: Maunun saha oli Haukiputaan Asemakylälle, nykyisen Pohjola-opiston paikalle, vuonna 1863 perustettu saha. Alun perin vesikäyttöinen sahalaitos oli Haukiputaan ensimmäinen suursaha. Sahan perusti Charles Herlofson yhdessä kauppias O. E. Inbergin kanssa. Saha muutettiin höyrykäyttöiseksi vuonna 1882. Laitos työllisti noin 60—70 henkeä ja sahasi vuorokaudessa keskimäärin 60 tukkia.


title: Maunun saha

text: Sahatavara uitettiin sahalta kaivettua kanavaa ja Niemelänojaa pitkin Siikasaareen, jonne sahatavara tapuloitiin odottamaan laivausta.


title: Maunun saha

text: Saha oli aikoinaan alueen kulttuurillinen keskus sekä huvittelukeskus. Sahan alueella sijaitsi suuri puisto, tanssilava, seurapelihuoneita, keilailurata sekä krokettikenttä.


title: Maunun saha

text: Maunun saha myytiin oululaiselle kauppahuone Bergbomille 1886. Sahalaitos lopetti toimintansa vuonna 1908. Toiminnan lopettamisen jälkeen rakennukset purettiin ja koneisto myytiin.


title: Idiopatia

text: Idiopatia on lääketieteessä käytetty termi, joka tarkoittaa itsenäistä eli muusta sairaudesta riippumatonta, tuntemattomasta syystä johtuvaa sairautta. Esimerkiksi suurin osa skoliooseista on idiopaattisia.


title: Åke Tott

text: Åke Henrikinpoika Tott (4. kesäkuuta 1598 Kirkniemi, Lohja – 15. heinäkuuta 1640 Lavilan kartano, Eurajoki) oli suomalainen sotilas, josta tuli sotamarsalkka 1631. Hän oli Sigrid Vaasan poika sekä Eerik XIV:n ja Kaarina Maununtyttären tyttärenpoika. Tott oli serkkunsa Ruotsin kuningas Kustaa II Aadolfin luottosotilas. Hänet tunnettiin nimellä ”Pohjolan lumiaura”.


title: Åke Tott

text: Tott osallistui vuonna 1613 viisitoistavuotiaana Jakob De la Gardien johtamalle Venäjän retkelle Inkerin sodassa. Hän oleskeli tämän jälkeen useita vuosia ulkomailla, kunnes palasi Kustaa II Aadolfin kamariherraksi 1623. Hän osallistui Puolan sotaan ja vuonna 1627 hänet ylennettiin everstiksi johtamaan suomalaista värvättyä ratsuväkirykmenttiä. Vuonna 1630 hänestä tuli valtaneuvos sekä ratsuväen kenraalimajuri ja sitten kenraali. 1631 hänestä tuli Ruotsin marsalkka. Tott osallistui kolmikymmenvuotisen sodassa Grubinin ja Breitenfeldin taisteluihin. Hänen sotilasuransa katkesi sairasteluun ja 1633 hän palasi takaisin Ruotsiin.


title: Åke Tott

text: Kuningas lahjoitti Tottille kolme kartanoa Eurajoelta maksuna ratsuväkikomppanian ylläpidosta. Åke Tottin poika oli kreivi, sotapäällikkö ja Liivinmaan kenraalikuvernööri Claes Tott.


title: Åke Tott

text: Tott kuoli verensyöksyyn 1640. Hänet on haudattu mausoleumiin Turun tuomiokirkkoon.


title: Vincent Cavanagh

text: Vincent ”Vinny” Cavanagh (s. 29. elokuuta 1973 Liverpool) on englantilainen laulaja ja kitaristi, joka tunnetaan parhaiten metalliyhtye Anatheman perustajajäsenenä. Hänestä tuli yhtyeen laulaja, kun edellinen laulaja Darren White jätti Anatheman "Pentecost III" -EP:n julkaisun jälkeen vuonna 1995. Vincent Cavanagh on kitaristi Daniel Cavanaghin veli ja basisti Jamie Cavanaghin kaksoisveli.


title: Aalesunds FK

text: Aalesunds Fotballklubb on norjalainen jalkapalloseura Ålesundin kaupungista Länsi-Norjasta. Aalesunds FK on pelannut Norjan korkeimmalla sarjatasolla Tippeligaenissa kaudesta 2007 lähtien.


title: Aalesunds FK

text: Aalesunds FK pelasi kotiottelunsa Kråmyra Stadionilla kauteen 2004 saakka, jolloin se siirtyi uudelle Color Line Stadionille, jonka kapasiteetti on 10 720 katsojaa. Yleisökeskiarvo kaudella 2006 Adeccoligaenissa oli 9 943 katsojaa ottelua kohden, mikä oli Norjan kakkosliigan ennätys.


title: Aalesunds FK

text: Aalesunds FK:n lempinimi on "Tangotrøyene" (). Joukkueen viralliseen kannattajayhdistykseen, Stormeniin, kuuluu runsaat 2 000 jäsentä.


title: Aalesunds FK

text: Seuran on voittanut Norjan cupin kahdesti, 2009 ja 2011.


title: Leikkikoulu

text: Leikkikoulu eli "Lasten leikkikoulu" oli taiteilija-kirjailija-filosofi Aleksanteri Ahola-Valon (1900-1997) vain 8-vuotiaana perustama lasten omatoimikoulu, joka toimi Inkerinmaalla Koprinan pitäjän Viiritsan kyläyhteisössä noin 1908-1916.


title: Leikkikoulu

text: Aikuiset ja lapset kasvatuksen pyörteissä. Aleksanteri Ahola-Valo.Elpo. Koulupojan päiväkirjat. Valo (elokuva).


Leikkikoulu


Aikuiset ja lapset kasvatuksen pyörteissä, alaotsikoltaan "5-osainen valistushistoriallinen näytelmä", on näytelmä, jonka Aleksanteri Ahola-Valo (1900-1997) kirjoitti leikkikoulun teatteritoiminnan eli Neljän männyn teatterin tarpeisiin. Hän kirjoitti sen vain 14-vuotiaana vuonna 1914.


title: Aikuiset ja lapset kasvatuksen pyörteissä

text: Näytelmä on kuvaus hyvästä ja pahasta ja se sijoittuu Viiritsan kyläyhteisöön. Se sai myös aiheensa ja henkilöhahmonsa kylästä ja toimii siten dokumentaarisena aikakauden kuvauksena. Alik kirjoitti näytelmän kahdessa vuodessa. Se oli venäjänkielinen.


text: Leikkikoulun lapset itse näyttelivät kaikki osat. Näytelmän venäjänkielinen ensiesitys oli 1914. Suomeksi näytelmä on julkaistu vasta 1997 Elpo ry:n kustantamana, ja sen suomenkielinen ensiesitys oli Suomessa Aleksanteri Ahola-Valon kuolinvuonna 1997 Hämeenlinnan Miniteatterin esityksenä.


text: Aiheen Alik löysi lähiympäristöstään. Näytelmässä on päiväkirjoissa kuvattuja tapahtumia venäläistä virkavaltaa edustavan poliisimestarin kotipiiristä ja kylän elämästä. Perhe tavataan keväisenä sunnuntaina kirkonmäellä, poliisipäällikön virkahuoneessa, kyläkauppiaan olohuoneessa ja erään näyttelijän kotona. Näytelmän taustalla on nähty myös Anton Tšehovin teos "Lokki" (1894), joka kuvaa samankaltaista miljöötä ja tapahtumia ja jo johon Ali on saattanut tutustua opettajansa LyMin kirjaston kautta.


text: Roolihahmot ovat myös Alikin lähiympäristöstä ja tsaarin vallan Venäjältä. Poliisipäällikön vaimon ja lasten kolkot kotiolot ovat näytelmän teemana. Maalaisyhteisön ristiriitoja kuvataan keskeisen henkilön, poliisipäällikön, "uradnikan", paikallisen järjestysvallan ja itse keisarin edustajan kautta. Tämän mahtaileva auktoriteetti pitää asemaansa itse jumalalta saatuna. Tarinan päähenkilö asetetaan vastakkain perheensä, kerjäläisten, vanhan talonpoikaisnaisen, häpäistyn tytön omaisten, kauppiaan ja tämän pojan kanssa. Poliisipäällikön autoritäärisyyttä tukevat hänen alaisensa maalaispoliisit, "strašnikit" eli pelottelijat.


text: Perhe edustaa poliisipäällikön vaimon kautta itsenäisesti ajattelevaa ja kapinallista vallankumouksellisuutta. Lapset Šurik ja Mušja sekä Alik itse ja hänen veljensä Felix ovat mukana henkilögalleriassa. Mukana on myös myönteinen aikuinen, näyttelijä Impatij Filarnomovits Zavadski sekä Boris Pavlovitsh Kornejev, änkyttävä suurtilallinen.


text: Henkilögalleria kuvastaa vuosisadan vaihteen venäläistä maalaisyhteisöä ja sen jännitteitä. Näytelmässä esiintyy myös tavallisia raajarikkoja ja muita tavallisia kerjäläisiä sekä parantumattomia sairaita, "jurovideja", "kärsiviä pyhimyksiä", santarmiupseeri, maanmittari apulaisineen, rikas kauppias, renki ja talonpoikia.


text: Pahan ja hyvän problematiikka oli askarruttanut Alikia jo ennen kouluikää. Hänen perusoptimistista maailmankuvaansa kuvaa se, että tarina päättyy onnelliseen loppuun; poliisipäällikkö nöyrtyy lasten edessä, muuttuu hyväksi ja näytelmä päättyy ainakin näennäiseen hyvään loppuun. Valistus on voittanut.


title: YNM

text: Lyhenne YNM voi tarkoittaa ainakin seuraavia:


title: Ykskivi (Simo)

text: Ykskivi on pieni asumaton saari Simon kunnan edustalla Perämerellä. Saari sijaitsee noin 3,3 kilometriä etelään Karsikon niemen eteläkärjestä ja noin 7,2 kilometriä luoteeseen Tiurasenkrunnin saarelta. Oulun ja Kemin välinen laivaväylä johtaa saaren pohjoispuolitse.


title: Ykskivi (Simo)

text: Saarella sijaitsee vuonna 1874 rakennettu puinen tunnusmajakka.


title: Ykskivi (Simo)

text: Ykskiven tunnusmajakka eli pooki sijaitsee pienen Ykskiven saaren koillisrannalla Kemin ja Oulun välisen väylän varrella. Puurakenteisen kuusikulmaisen 18,9 metriä korkean pookin huipulla ei ole valoa, mutta sen luoteen puoleiseen seinään tehtyyn aukkoon asennettiin vuonna 1954 pieni apuloisto. Ykskiven luodolla on ollut jo ennen tunnusmajakkaakin pienempi merimerkki.


title: Ykskivi (Simo)

text: Pooki on rakennettu vuonna 1874. Pookin piirustukset on tehnyt Oulun lääninarkkitehti F.W. Lüchou, mutta piirustukset ovat lähinnä kopio jo olemassa olevista pookeista.


title: Ranskan kansalliskokouksen vaalit

text: Ranskan kansalliskokouksen vaalit toimitetaan periaatteessa joka viides vuosi ja niiden välityksellä valitaan edustajat kansalliskokoukseen (Assemblée Nationale).


title: Ranskan kansalliskokouksen vaalit

text: Kansalliskokouksen vaalitavasta ei ole säädetty perustuslaissa samalla tavoin kuin presidentinvaalin toimittamisesta. Viidennen tasavallan perustuslain 25 artikla rajoittuu vain mainitsemaan, että tavallinen lainsäädäntö määrittelee jokaisen valitin kansalliskokouksen toimiajan, jäsenten lukumäärän, palkkiot ja vaalikelpoisuuden kriteerit. Näin äänestyksen muodollisuudet on kirjattu vaalilakiin (Code électoral).


title: Ranskan kansalliskokouksen vaalit

text: Kansalliskokouksen vaalit järjestetään joka viides vuosi, ellei Tasavallan presidentti hajota kansalliskokousta ja määrä pidettäväksi ennenaikaisia vaaleja. Valeissa on käytössä enemmistövaali, joka toteutetaan 577 vaalipiirissä, joista kustakin valitaan vain yksi kansanedustaja. Vaaleissa on käytössä yleinen ja yhtäläinen äänioikeus, ne ovat enemmistövaalit, joissa voidaan äänestää kahdella kierroksella.


title: Ranskan kansalliskokouksen vaalit

text: Ensimmäisellä äänestyskierroksella valitsijat äänestävät yhtä ainoata ehdokastaan vaalipiirin alueella. Jos joku ehdokkaista saa ehdottoman enemmistön annetuista äänistä (50 % + 1 ääntä), sekä vähintään 25 % äänioikeutetuiksi rekisteröityneistä taakseen, (ts. äänestysprosentti on yli 50 %) hän tulee valituksi heti ensimmäisellä kierroksella.


title: Ranskan kansalliskokouksen vaalit

text: Jos kukaan ei saavuta ehdotonta enemmistöä annetuista äänistä, niin kahden viikon kuluttua suoritetaan vaalin toinen kierros. Kaikki ensimmäisen kierroksen ehdokkaat, jotka ovat saaneet vähintään 12,5 % kannatuksen äänioikeutettujen kokonaismäärästä vaalipiirissä, voivat jatkaa toiselle kierrokselle. Valituksi tulee se ehdokas joka on saanut eniten ääniä. Näin toisella kierroksella ei tarvita ehdotonta enemmistöä annetuista äänistä. Mikäli äänet menevät tasan, niin vanhempi kahdesta saman äänimäärän saaneesta ehdokkaasta tulee valituksi.


title: Ranskan kansalliskokouksen vaalit

text: Jos vain yksi ainoa ehdokas pääsee 12,5 % kynnyksen yläpuolelle, niin hänen vastaehdokkaansa on seuraavaksi eniten ääniä saanut ehdokas. Jos kukaan ehdokkaista ei saavuta 12,5 % kynnystä, niin toiselle kierrokset tulevat kuitenkin kaksi eniten ääniä saanutta ehdokasta.


title: Ranskan kansalliskokouksen vaalit

text: Kansalliskokouksen vaaleissa voivat äänestää kaikki ne äänioikeutetut, jotka on kirjattu äänestysluetteloon, eli kaikki ne henkilöt:


title: Ranskan kansalliskokouksen vaalit

text: Äänestäjä käyttää äänioikeuttaan vain siinä vaalipiirissä ja vain sen vaalipiiriin ehdokkaita äänestäen, jossa hänellä on kotipaikka.


title: Ranskan kansalliskokouksen vaalit

text: Jotta ranskalainen voisi olla ehdokkaana kansalliskokouksen vaaleissa, niin hänen täytyy olla iältään yli 23-vuotias ja äänioikeutettu. Hänen ei ole pakko olla kirjoilla samassa vaalipiirissä kuin hän on ehdokkaana. Kuitenkin on kiellettyä olla ehdokkaana useammassa kuin yhdessä vaalipiirissä.


title: Ranskan kansalliskokouksen vaalit

text: Ei ole mahdollista samaan aikaan toimia kansanedustajana, senaattorina tai Euroopan parlamentin jäsenenä, eikä luonnollisestikaan tasavallan presidenttinä. Toisaalta on myös kiellettyä toimia kansanedustajana sekä seuraavissa tehtävissä: alueneuvoston jäsenenä, Korsikan alueparlamentin jäsenenä, yleisneuvoston jäsenenä, Pariisin kaupunginneuvoston jäsenenä sekä alle 3,500 asukkaan kunnanvaltuuston jäsenenä.


title: Ranskan kansalliskokouksen vaalit

text: Lisäksi on mahdotonta toimia julkisessa virassa samaan aikaan kuin toimii kansalliskokouksen jäsenenä. Hallituksen jäseneksi nimetty kansalliskokouksen jäsen menettää paikkansa varamiehelleen. Tämän täten jokaisen ehdokkaan pitää tuoda esille myös varamiehensä, joka ottaa varsinaiselta tämän paikan, jos hänen mandaattinsa syystä tai toisesta päättyy. Tämän varamiehen tulee täyttää samat edellytykset kuin varsinaisenkin ehdokkaan.


title: Ranskan kansalliskokouksen vaalit

text: Viidennen tasavallan aikana kaikki kansalliskokouksen vaalit on pidetty kahden kierroksen enemmistövaaleina, paitsi vuonna 1986 vaalit olivat suhteelliset ja tällöin äänestettiin listoja. Kuusi kertaa kansalliskokous on normaalisti päättänyt toimikautensa ja kuusi muuta kertaa työskentely on päättynyt tasavallan presidentin hajotettua kansalliskokouksen ja määrättyä pidettäviksi uudet kansalliskokouksen vaalit.


title: Ranskan kansalliskokouksen vaalit

text:
Kansalliskokouksen vaaleissa ovat eri poliittiset ryhmittymät saavuttaneet enemmistön (sulkeissa enemmistön muodostaneen ryhmän kannatus):
Kansalliskokouksen vaalit mahdollistavat Ranskan poliittisten puolueiden toiminnan osittaisen rahoituksen. Vuoden 2007 vaaleissa kukin valittu edustaja tuo puolueelleen 44 000 euroa. Jos puolue saa asetettua ehdolla vähintään 50 ehdokasta ja vähintään 50 vaalipiirissä ja saa vähintään prosentin äänistä, niin puolue saa jokaisesta saamastaan äänestä vuosittain 1,63 euroa viiden vuoden ajan.


title: Raappahousut

text: Raappahousut ovat erityisen paksusta puuvillakankaasta valmistetut pitkät alushousut.


title: Raappahousut

text: Raappahousuja käytetään yleensä lisälämmöneristeenä kovilla pakkasilla varsinaisten alushousujen ja päällyshousujen välissä. Tällöin niitä voidaan käyttötarkoituksen mukaan kutsua myös "välihousuiksi". Raappahousuiksi kannattaa valita käyttäjälleen hieman ylikokoiset housut jolloin ne ovat mukavammat päällä ja toimivat tehokkaammin.


title: Baiyoke Tower II

text: Baiyoke Tower II () on Thaimaan toiseksi korkein rakennus, joka sijaitsee Rachaprarop-kadun varrella Pratunamissa Ratchathewin alueella Bangkokissa. Rakennuksessa toimii Baiyoke Sky -hotelli (kerrokset 22–74), jossa on 673 huonetta, ja lounasravintola Sky Buffet (kerrokset 76 ja 78).


title: Baiyoke Tower II

text: Baiyoke Towerin korkeus on 304 metriä, ja kerroksia on 85. Kerroksessa 77 on näköalatasanne ja kerroksessa 84 360° pyörivä näköalatasanne Sky Walk. Rakennus valmistui vuonna 1997 (antenni vuonna 1999). Se oli Thaimaan korkein rakennus vuoteen 2016 eli MahaNakhon-rakennuksen valmistumiseen saakka.


title: Baiyoke Tower II

text: Baiyoke Tower II:lla on matalampi pari, 151 m korkea Baiyoke Tower I, joka valmistui vuonna 1987.


title: Ferdinand III (keisari)

text: Ferdinand III (13. heinäkuuta 1608 Graz – 2. huhtikuuta 1657 Wien) oli Pyhän saksalais-roomalaisen keisarikunnan keisari vuosina 1637–1657, Böömin kuningas vuodesta 1627 ja Unkarin kuningas vuodesta 1625.


title: Ferdinand III (keisari)

text: Ferdinandille luvattiin kesällä 1630 titteli "Roomalaisten kuningas" Regensburgin valtiopäivillä, kun Saksan vaaliruhtinaat valitsivat hänet isänsä Ferdinand II:n seuraajaksi. Vastineeksi vaaliruhtinaat vaativat Albrecht von Wallensteinin erottamista, Johann Tillyn nostamista keisarillisen armeijan johtoon ja ns. restituutioediktin kumoamista.


title: Ferdinand III (keisari)

text: Wallenstein murhattiin 1634, ja Ferdinandista tuli keisarillisen armeijan muodollinen ylipäällikkö kolmikymmenvuotisessa sodassa. Hän voitti ruotsalaiset Nördlingenin taistelussa ja karkotti siten heidät Etelä-Saksasta.


title: Ferdinand III (keisari)

text: Keisari Ferdinand oli realisti, joka ymmärsi, ettei kolmikymmenvuotinen sota ollut voitettavissa, ja alkoi etsiä tietä rauhaan. Sodan loppuvaiheessa hän antoi kaikille saksalaisille ruhtinaille oikeuden päättää omasta ulkopolitiikastaan - teko, jonka sanotaan jouduttaneen saksalais-roomalaisen keisarikunnan hajoamista.


title: Ferdinand III (keisari)

text: Ferdinand oli yksi Westfalenin rauhansopimuksen allekirjoittajista.


title: Ferdinand III (keisari)

text: Ferdinand kävi sotaa uudestaan ruotsalaisia vastaan liityttyään elokuussa 1656 mukaan Pohjan sotaan.


title: Ferdinand III (keisari)

text: Ferdinand oli kolme kertaa naimisissa. Ensimmäinen vaimo oli Maria Anna Espanjalainen, toinen Maria Leopoldine (1632–1649); ja kolmas Eleonora II Gonzaga (1628–1686). Hän sai Maria Annan kanssa kolme lasta


title: Jähti

text: Jähti on 26. toukokuuta 2007 vesille laskettu purjealus, joka on rakennettu Meri-Lapin Työhönvalmennus -säätiön sekä Rovaniemen Monitoimikeskus -säätiön yhteistyönä. Alus on rakennettu 1850-luvun mallin ja perimätiedon mukaisesti. Valmistuttuaan alusta käytettiin tilausmatkailussa ja koulutuskäytössä.


title: Jähti

text: Aluksen rakentamisessa on apuna käytetty perimätietoutta sekä Kuivaniemen kirkossa ja Iin kotiseutumuseossa esillä olevia vanhoja votiivilaivoja. Aluksen pituus on 22 metriä, leveys 4,95 metriä, syväys 1,5 metriä ja uppouma 30 tonnia. Aluksen purjepinta-ala on 150 neliömetriä, ja alus on myös varustettu 250 hevosvoiman apukoneella. Aluksen matkanopeus on noin 10 – 15 solmua eli 18,5 – 27,7 kilometriä tunnissa. Majoitustiloja aluksella on 15, joista kolme on tarkoitettu miehistölle.


title: Donauwörth

text: Donauwörth on kaupunki Saksassa, Baijerin osavaltiossa noin 45 km Augsburgista pohjoiseen. Vuonna 2015 siellä oli 18 972 asukasta. Se tunnetaan eritoten Kolmikymmenvuotisen sodan ja Espanjan vallanperimyssodan tapahtumista. Kaupunki sijaitsee "Romantische Straße" -maisemareitin varrella.


title: Donauwörth

text: Donauwörth on syntynyt paikkaan jossa Wörnitzjoki yhtyy Tonavaan (saksaksi "Donau") ja se on saanut nimensä näiden jokien mukaan. Henrik VI myönsi Donauwörthille kaupunkioikeudet vuonna 1193.


title: Donauwörth

text: Vuonna 1606 kaupungin protestanttinen enemmistö esti katolisia omistamasta maata, mikä kiristi kirkkokuntien välejä ja aiheutti mellakoita. Seuraavana vuonna kaupunki julistettiin rangaistuksena valtakunnankiroukseen ja Maksimilian I:n baijerilaisjoukot ryöstivät kaupungin. Tämä oli yksi kolmikymmenvuotiseen sotaan johtaneista tapahtumista. Vuonna 1632 ruotsalainen Kustaa II Aadolf valloitti kaupungin. Tämän jälkeen Donauwörth joutui alennustilaan, josta se kohosi vasta 1800-luvulle tultaessa. Espanjan vallanperimyssodan aikana 2. heinäkuuta 1704 kaupungin tienoilla käytiin Schellenbergin taistelu ("Schlacht am Schellenberg").


title: Donauwörth

text: Aivan toisen maailmansodan lopussa 11. huhtikuuta ja 19. huhtikuuta 1945 kaupunki kärsi vakavia vaurioita ilmapommituksissa. Historiallisen "Reichstraßen" jälleenrakentaminen aloitettiin 1946.


title: Donauwörth

text: Donauwörthin nähtävyyksiin lukeutuu muun muassa kolmilaivainen goottilaiskirkko "Zu unserer lieben Frau" taideaarteineen. Kirkon historia alkaa vuodesta 1444. Sen viidellä kirkonkellolla voi soittaa "Salve Reginaa"; vanhin kelloista ("Marienglocke") periytyy edeltäneestä kirkosta vuodelta 1388]. Noin 6 500-kiloinen "Pummerin" vuodelta 1512 on kelloista suurin ja samalla Schwabenin kookkain kirkonkello.


title: Nina Škottová

text: Nina Škottová (s. 6. lokakuuta 1946, Prostějov) on tšekkiläinen poliitikko. Hän kuuluu Kansalaisdemokraattisen puolueeseen. Hän toimi Euroopan parlamentin jäsenenä vuosina 2004–2009 ja kuului siellä Euroopan kansanpuolueen ryhmään.


title: Conker’s Bad Fur Day

text: Conker’s Bad Fur Day on Raren kehittämä ja THQ:n vuonna julkaisema tasohyppelypeli Nintendo 64:lle. Muista Nintendon tasoloikista poiketen "Conker’s Bad Fur Day" sisältää aikuisille kohdistuvaa viihdettä, veristä väkivaltaa ja parodiaa. Pelin päähenkilö Conker esiintyi aikaisemmin enemmän lapsille suunnatuissa peleissä "Diddy Kong Racing" N64:lle ja "Conker’s Pocket Tales" Game Boy Colorille. Neljä vuotta myöhemmin "Conker’s Bad Fur Day" julkaistiin uudestaan Xboxille nimellä "". Tässä versiossa oli uudistettu grafiikka ja live-moninpeli.


title: Conker’s Bad Fur Day

text: Useimmat Conkerin taidot ja voimat ovat fyysisiä. Koska Conker on orava, hän voi hyppiä vähintään kaksi kertaa itseään korkeammalle. Lisäksi Conker voi käyttää häntäänsä lyhyen matkan lentoon pyörittämällä sitä kuin helikopterin roottoria. Ilmassa Conker pysyy häntänsä avulla noin viisi sekuntia eikä hän voi pyörittää häntäänsä uudestaan ennen maahan laskeutumista. Conker voi myös uida veden alla, ja tavallisten happimittareiden sijasta mittarina toimii Conkerin kasvot; niitä tarkkailemalla voi päätellä, milloin Conker on hukkumaisillaan.


title: Conker’s Bad Fur Day

text: Joskus Conker löytää B-merkillä varustettuja alustoja. Mikäli pelaaja painaa peliohjaimen B-painiketta Conkerin seisoessa alustalla, Conker saa avukseen jotain hyödyllistä, kuten ritsan, teräaseita, olutta tai vessapaperia. Conker voi kuitenkin käyttää näitä esineitä vain seisoessaan B-alustan päällä. Jotta alustat toimisivat, täytyy Conkerin maksaa linnunpelättimelle 10 dollaria, jotta saisi ohjekirjan niiden käyttöön. Conkerin vakioase on paistinpannu, joka toimii B-nappia painamalla missä vain, paitsi jos Conker on vedessä, humalassa tai hän käyttää toista apuvälinettä. Jos Conkerin kannattaisi tehdä jotakin erityistä, Conkerin pään yläpuolelle ilmestyy hehkulamppu. Vaikkei Conker seisoisikaan B-alustalla, voi pelaaja hehkulampun ilmestyttyä B-nappia painamalla saada Conkerin tekemään erikoisempia temppuja, kuten esimerkiksi juomaan alkoholia, käyttämään liekinheitintä tai muuttumaan alasimeksi. Alkoholia juotuaan Conker voi käyttää virtsaansa vihollisia vastaan. Tämän jälkeen hänen täytyy löytää ensiapukaappi, jotta hänen pahoinvointinsa loppuisi.


title: Conker’s Bad Fur Day

text: Suklaa oli alun perin linnassa työskentelevän professorin luomuksia, mutta aloittaessaan uuden projektin hän heitti ne pois. Conker palauttaa menettämänsä energian keräämällä suklaata. Hänen suklaalevyn muotoinen energiamittarinsa on täynnä, jos kuusi palaa on kerättynä. Kun hän vahingoittuu esimerkiksi vihollisen iskusta, hän menettää palasen tai pari suklaalevystä. Riittävän voimakas isku, esimerkiksi joutuminen sirkkeliin, voi tappaa Conkerin yhdellä osumalla.


title: Conker’s Bad Fur Day

text: Aloitusvideossa Conker on ärtynyt kuningas, joka istuu valtaistuimella pidellen maitolasia kädessään. Valtaistuimen ympärillä esiintyy hahmoja, joita Conker tapaa pelin aikana. Conker aloittaa kertomaan huonosta päivästään, jossa pelaajan on edettävä itse nähdäkseen, mitä Conkerille tapahtui tuona päivänä. Aloitusvideo on parodia klassikkoelokuvasta "Kellopeliappelsiini". Aloitusvideossa nähdään myös Conkerin tyttöystävä Berri, joka ei jumpatessaan kuule Conkerin puhelinsoittoa, jossa hän kertoo kavereidensa olevan juhlimassa sotaan lähtöä. Lopulta Conker lähtee Cock & Plucker -baarista pahoinvoivana kotiin.


title: Conker’s Bad Fur Day

text: Alun perin "Conker’s Bad Fur Dayn" nimeksi oli tarkoitus tulla "Conker’s Quest" ja seuraavaksi "Twelve Tales: Conker 64". Ensimmäiset kuvat pelistä sisälsivät söpöjä hahmoja ja värejä. Rare on tehnyt aikaisemmin monta kaiken ikäisille soveltuvaa peliä, kuten Diddy Kong Racing ja Banjo-Kazooie, ja Conkerista oli tarkoitus tulla jatke Raren värikkäille perhepeleille.


title: Conker’s Bad Fur Day

text: Myöhemmin Rare alkoi pelätä, että peli hukkuisi monien muiden tasoloikkien sekaan ja ihmiset ajattelisivat: ”Taas kerran yksi söpö tasoloikka lisää”. Kun Conkeriin ilmoitettiin tulevan skatologista huumoria, moni ajatteli sen olevan aprillipilaa. Myöhemmin paljastui että väitteet olivat totta. Raren työntekijä Chris Seavor haki inspiraatiotaan muun muassa South Parkista ja hän itse oli Conkerin ääninäyttelijä.


title: Conker’s Bad Fur Day

text:
Peli menestyi kohtuullisen hyvin Yhdysvalloissa ja Isossa-Britanniassa, mutta peli menestyi huonommin kuin odotettiin, koska vuotta myöhemmin Nintendo 64 poistui pelimarkkinoilta ja sen paikan otti Nintendo GameCube.
"Conker’s Bad Fur Day" ilmestyi neljä vuotta myöhemmin Xboxille uusintajulkaisuna. Uutta oli uudistettu grafiikka, live-moninpeli ja uudenlainen sensuuri. Peli myi ensimmäisellä myyntiviikollaan hyvin, mutta lopulta peli menestyi huonommin kuin edeltäjänsä. Monet pelaajat pettyivät, koska pelissä ei ollut mitään erikoista; se oli vain "Conker’s Bad Fur Day" muutamalla uudistuksella. Lisäksi pelistä oli sensuroitu vanhan version kirosanoja, mikä oli monen pelaajan mielestä huono asia.


title: Agatharkhos

text: Agatharkhos () oli 400-luvulla eaa. elänyt ateenalainen taidemaalari. Jotkut tutkijat ovat tulkinneet Vitruviuksen maininnan siten, että Agatharkhos olisi ollut ensimmäinen taidemaalari, joka käytti maalauksissaan perspektiiviä ja varjoja.


title: Scanners – tappava ajatus

text: Scanners – tappava ajatus on David Cronenbergin ohjaama ja käsikirjoittama scifielokuva vuodelta 1981. Elokuvassa 'scannerit' ovat ihmisiä, joilla on telepaattisia ja telekineettisiä kykyjä.


title: Scanners – tappava ajatus

text: Cameron Vale (Stephen Lack) on yksi 237:stä scannerista. Cameron pystyy lukemaan toisten ajatuksia ja ohjaamaan heidän ruumiitaan, mutta ei pysty hallitsemaan kykyjään, vaan kärsii jatkuvasta päänsisäisestä metelistä. ConSec-yhtymä ottaa Cameronin suojiinsa ja antaa hänelle ephemerol-nimistä lääkettä, joka hiljentää ylimääräiset äänet. ConSecin pyrkimyksenä on päästä eroon voimakkaasta Darryl Revokista (Michael Ironside), scannerista joka haluaa jonain päivänä kaltaistensa hallitsevan maailmaa. Pyrkiessään Revokin jäljille Cameron törmää joukkoon scannereita, jotka haluavat käyttää kykyjään hyviin tarkoituksiin. Yhdessä joukon johtajan Kim Obristin (Jennifer O'Neill) kanssa he aloittavat viimeisen taistelun, jossa ratkaistaan kaikkien scannereiden ja viime kädessä koko maailman kohtalo.


title: Scanners – tappava ajatus

text: "Video-oppaassa" vuodelta 1994 Kari Salminen kutsuu "Scannersia" bio-scifiä ja yhteiskunnallista vainoharhaisuutta yhdisteleväksi vauhdikkaaksi jännityselokuvaksi ja antaa sille neljä tähteä viidestä, mikä vastaa sanallista arviota ”erinomainen”.


title: Lee Hazlewood

text: Barton Lee Hazlewood (9. heinäkuuta 1929 Mannford, Oklahoma, Yhdysvallat – 4. elokuuta 2007 Las Vegas, Nevada, Yhdysvallat) oli yhdysvaltalainen countrymusiikin laulaja-lauluntekijä ja tuottaja. Hänen käsialaansa ovat muun muassa kappaleet "Sugar Town" ja "These Boots Are Made for Walkin'" Nancy Sinatralle ja "Houston" Dean Martinille.


title: Lee Hazlewood

text: Vuonna 1993 Lee Hazlewood levytti albumin yhdessä suomalaisen Anna Hanskin kanssa. Levy sisälsi englanninkielisiä kappaleita. Jo ennen tätä Hanski oli levyttänyt useita Hazlewoodin kappaleita suomeksi, joista tunnetuin on "Kotiviini" (alun perin Hazlewoodin Nancy Sinatralle tekemä laulu "Summer Wine").


title: Lee Hazlewood

text: Hazlewoodin viimeisin oma albumi "Cake or Death" julkaistiin 27. marraskuuta 2006. Muusikko vieraili samana vuonna Bela B.:n albumilla "Bingo". 1970-luvulla Hazlewood asui ajoittain Ruotsissa, jossa hän teki levyjä ja televisio-ohjelmia.


title: Lee Hazlewood

text: Hazlewoodilla todettiin vuonna 2006 pitkälle edennyt munuaissyöpä, johon hän kuoli kotonaan Las Vegasissa Nevadassa elokuussa 2007 78-vuotiaana.


title: Anderson (jalkapalloilija)

text: Anderson Luís De Abreu Oliveira, tunnetaan parhaiten nimellä Anderson (s. 13. huhtikuuta 1988 Porto Alegre) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa brasilialaista Internacionalia.


title: Anderson (jalkapalloilija)

text: Anderson pelasi junioriaikoinaan Grêmiossa. Edustusjoukkueessa hän debytoi vuonna 2004. 5 ottelua pelannut ja yhden maalin Gremiossa tehnyt brasilialainen oli auttamassa joukkuetta takaisin pääsarjaan.


title: Anderson (jalkapalloilija)

text: Anderson liittyi Porton riveihin joulukuussa 2005 vain viiden Gremio-ottelun jälkeen. Hän debytoi joukkueessa 5. maaliskuuta 2006 ja juhli kauden päätteeksi Portugalin Superliigan mestaruutta. Seuraavalla kaudella hän teki mestarien liigan debyyttinsä alkulohkon pelissä CSKA Moskovaa vastaan.


title: Anderson (jalkapalloilija)

text: 30. toukokuuta 2007 Manchester United ilmoitti verkkosivuillaan hankkineensa Andersonin 25 miljoonalla eurolla. United hankki myös portugalilaisen Nanin ja seura odottaakin heistä kahdesta tulevan Ryan Giggsin ja Paul Scholesin täsmäkorvaajia.


title: Anderson (jalkapalloilija)

text:
Anderson teki liigadebyyttinsä ManUssa 1. syyskuuta 2007 kun punaiset paholaiset kohtasivat Sunderlandin. Avauspuoliajan pelannut brassi sai antaa tilaa loukkantumista kärsineelle, mutta pirteästi pelanneelle Louis Sahalle, joka teki 1-0 päättyneen ottelun ainoan maalin. Scholesin loukkaannuttua Anderson on saanut useita näyttöpaikkoja ja on osoittautunutkin lupaavaksi pelimieheksi: osoituksena mm. ottelun parhaaksi valinta mestarien liigan alkulohkon ottelussa FK Dynamo Kiovaa vastaan.
Kausi 2007/08 oli Manchester Unitedin kannalta menestyksekäs ja Andersonkin esitti hyviä otteita vaikka ensimmäinen maali jäikin puuttumaan vielä. Mestarien liigan loppuottelussa Moskovassa Anderson vaihdettiin kentälle Wes Brownin tilalle jatkoajan aivan viimeisillä minuuteilla. Rangaistuslaukauskilpailuun venyneessä finaalissa Chelseaa vastaan brasilialainen onnistui tekemään maalin rangaistuspotkusta ja ManU juhli voittoa. Manchesterilaisilla pyyhki hyvin myös kotimaan kentillä, tuloksena Valioliigan voitto. Anderson pelasi kauden aikana 24 liigaottelua ja yhteensä kaikki kilpailut mukaan lukien 38 ottelua. Seuraavallakin mestaruuskaudella (2008/09) Anderson pelasi yhteensä 38 ottelua (17) liigassa, mutta jäi edelleen ilman osumia. Ensimmäisen liigamaalinsa brassi teki vihdoin 12. syyskuuta 2009 ottelussa Tottenhamia vastaan.


title: Anderson (jalkapalloilija)

text: Anderson kuului Brasilian maajoukkueeseen alle 17-vuotiaiden MM-kisoissa vuonna 2005, kun Perun voittamassa turnauksessa Brasilia sijoittui toiseksi. Anderson valittiin turnauksen parhaaksi pelaajaksi.


title: Anderson (jalkapalloilija)

text:
Anderson teki aikuisten maajoukkue debyyttinsä 27. kesäkuuta 2007 Copa Américan ottelussa Meksikoa vastaan. 2-0 Brasilian tappioon päättyneessä ottelussa Anderson pelasi 45 minuuttia.
Ensimmäistä kertaa aloituksessa hän oli 1. heinäkuuta 2007 3-0 voitossa Chilea vastaan.


title: Mass Effect

text: Mass Effect on BioWaren ja Demiurge Studiosin kehittämä sekä Microsoft Game Studiosin ja Electronic Artsin julkaisema "Mass Effect" -toimintaroolipelisarjan ensimmäinen osa. Peli julkaistiin vuonna 2007 Xbox 360:lle ja seuraavana vuonna Microsoft Windowsille.


title: Mass Effect

text: Pelin tapahtumat sijoittuvat vuoteen 2183. Pelaaja ohjaa komentaja Shepardia, joka lähtee tutkimaan avaruutta aluksellaan "SSV Normandylla" ja samalla jahdaten Eden Primen tapahtumien jälkeen entistä Spectre-agenttia, Sarenia. Tarina kietoutuu vanhan ulkoavaruuden olioiden profetian ympärille, jonka mukaan joka 50 000. vuosi ulkopuolinen rotu tulee galaksiin ja tuhoaa kaiken tähtienväliseen matkustukseen kykenevän orgaanisen elämän. Heidän paluunsa aika on lähellä ja Sarenin, sekä Gethien avustuksella se tulee pian.


title: Mass Effect

text: Pelin jatko-osa "Mass Effect 2" julkaistiin 28. tammikuuta 2010. Trilogian päättävä osa; "Mass Effect 3" julkaistiin 9. maaliskuuta 2012.


title: Mass Effect

text: Alussa pelaajan on luotava Shepard-sukunimeä kantava pelihahmo. Tälle hahmolle on valittava sukupuoli, etunimi, ulkonäkö ja alkuperä, eli onko hän varttunut maassa, avaruussiirtokunnassa vai aluksella ja onko hän ollut sotilaana armoton taistelija, kunnioitettu sotasankari vai epäonnistuneen tehtävän ainoa selviytyjä. Pelaaja saa tietyn ajan päästä käyttöönsä "SSV Normandy" -nimisen huipputeknologiaa sisältävän avaruusaluksen. Tällä aluksella Shepard voi matkustaa ympäri linnunrataa suorittamassa tehtäviä, keräämässä miehistöä tai tutkimassa planeettoja ja aurinkokuntia. Peli sisältää keskustelujärjestelmän, missä pelaaja voi päättää itse mitä hahmonsa puhuu ja sillä on yleensä jokin vaikutus pelin maailmaan ja tarinan kulkuun. Pelaajan luoma hahmo on myös käytettävissä pelin jatko-osissa.


title: Mass Effect

text: Pelissä olevat aseet on jaettu neljään ryhmään: rynnäkkökiväärit, pistoolit, tarkkuuskiväärit ja haulikot. Aseissa on rajaton määrä ammuksia, minkä vuoksi niitä ei tarvitse ladata, mutta ne ovat herkkiä ylikuumenemaan, joten pelaajan pitää välillä odottaa aseen jäähtymistä. Vihollisilla oleva elämämittari näytetään punaisena ja sen kuluttua loppuun vihollinen kuolee (poikkeuksena kroganit, jotka taintuvat maahan ja heräävät uudelleen muutaman sekunnin päästä, ellei pelaaja ehdi tänä aikana tappaa niitä). Vihollisilla on myös kilveksi kutsuttu voimakenttä, joka suojaa jonkin aikaa iskuilta ja latautuu uudelleen, kunhan se ei vähään aikaan rasitu.


title: Mass Effect

text: Aseisiin ja panssareihin voidaan ostaa erilaisia päivityksiä, jotka antavat erilaisia bonuksia aseen tai panssarin eri ominaisuuksiin, kuten vahinkoon, kilven latausnopeuteen tai se voi mahdollistaa viholliset jäädyttävien luotien ampumisen, myös täysin uusia aseita tai panssareita voi saada. Uusia aseita, panssareita tai päivityksiä voi löytää ympäristöstä, saada kuolleilta vihollisilta tai ostaa pelin kaupoista. Pelaaja voi myös heittää halutessaan kranaatteja, jotka nykyaikaisista kranaateista poiketen voi räjäyttää haluamallaan hetkellä. Taisteluissa täytyy turvautua myös erilaisiin mass effect -kenttää hyödyntäviin erikoisvoimiin, joilla voi esimerkiksi saada vihollisen lentämään pitkän matkan päähän, poistamaan viholliselta kilven tai vaikka luomaan itselleen ylimääräisen kilven.


title: Mass Effect

text: "Mass Effect" sai yleisesti hyvän vastaanoton. GameRankings antoi Xbox-versiolle pisteet 91,24 % ja Windows-versiolle pisteet 89,70 %. Metacritic taas antoi Xbox-versiolle 91 pistettä 100:sta ja Windows-versiolle 89 pistettä sadasta. "Game Informer" antoi pelille 9,75 pistettä kymmenestä kommentoiden ”pelin olevan iso scifipeli, joka otti suuren harppauksen eteenpäin” ja että se ”aloittaa uuden interaktiivisen tarinankerronnan”. Suurimmat negatiiviset pisteet tulivat balanssi ongelmista ja tekoälyn toimimattomuudesta taistelutilanteissa. "Official Xbox Magazine" antoi pelille täydet kymmenen pistettä. Arvion mukaan peli on loistava scifiromaani videopelimuodossa. Se sekoittaa hyvän tarinan ja on raa’an toiminnan parhaita pelejä. OXM:n arvostelija kehui myös peliä sanomalla: ”Se on paras peli jota olen koskaan pelannut”, ja huomautti, että se oli ”paras tarina koskaan kerrottu videopelissä”


title: Heinrich Matthias von Thurn

text: Heinrich Matthias Thurn-Valsassina (24. helmikuuta 1567 – 28. tammikuuta 1640 Pärnu), Thurnin ja Valsassinan kreivi, Karlstejnin linnakreivi sekä Velishin ja Pärnun herra, oli böömiläinen aatelinen ja sotilas, joka päätyi ruotsalaisten palvelukseen Baltiaan.


title: Heinrich Matthias von Thurn

text: Hänen vanhempansa olivat kreivi Frans Thurn-Valsassina ja tämän toinen vaimo kreivitär Barbara Schlick-Passaun.


title: Heinrich Matthias von Thurn

text: Katolisten ja protestanttien välien kiristyessä Böömissä Thurn oli kiihkeästi protestanttien puolella. Hän johti Prahassa joukkoa, joka aloitti kolmikymmenvuotisen sodan heittämällä keisari Matiaksen kaksi ministeriä (Slavata ja Martinic) ikkunasta. Hän johti tapahtumasta alkanutta Böömin kapinaa (1618–1625), joka oli sodan ensimmäinen vaihe. Vuonna 1620 hän osallistui rykmentinkomentajana Valkeavuoren taisteluun Ferdinand II:ta vastaan.


title: Heinrich Matthias von Thurn

text: Thurn oli Ruotsin kuningas Kustaa II Aadolfin palveluksessa vuodesta 1629, muun muassa Inkerinmaan kuvernöörinä. Hän otti ruotsalaisten puolella osaa muun muassa Lützenin ja Nördlingenin taisteluihin. Albrecht von Wallenstein pakotti hänet antautumaan johtamansa 8 000 miehen vahvuisen ruotsalaisen armeijan kanssa Sleesiassa 10. lokakuuta 1633, mutta Thurn vapautettiin pian. Sotilasuransa jälkeen hän asettui Pärnuun, silloiselle Ruotsin Liivinmaalle, jonka kreiveiksi Kustaa Aadolf hänen perheensä läänitti. Hänet on haudattu Tallinnan tuomiokirkkoon.


title: Heinrich Matthias von Thurn

text: Hänen pääperillisensä oli hänen jo kuolleen poikansa kreivi Frans Bernhard Thurn-Valsassinan poika Henrik Thurn-Valsassina, josta tuli Pärnun kreivi ja Tallinnan linnoituksen komentaja.


title: Kaljaasi

text: Kaljaasi on purjealuksesta sen takiloinnin perusteella käytettävä nimitys. Nimitys on alun perin tarkoittanut kaleeria. Perämeren rannikolla kaljaasityyppisistä aluksista on käytetty nimitystä "jähti".


title: Kaljaasi

text: Suomessa kaljaasi tarkoitti pohjoiseurooppalaista alustyyppiä, joka oli Suomen merialueilla yleinen näky. Itämeren liikenteessä käytettiin 1700-luvulla kaljaaseja, joiden kantokyky oli 30–40 lästiä.


title: Kaljaasi

text: Kaljaasitakila muodostuu kahdesta tai kolmesta mastosta, joissa jokaisessa on kahveli- ja latvapurjeet, sekä näiden lisäksi vielä kokkapurjeita kahdesta kolmeen kappaletta. Runkoratkaisuiltaan kaljaasit oli suunniteltu rahdin kuljettamiseen, ja ruumatila oli lähes koko rungon pituinen. Ruorihytti ja messi sijaitsivat yleensä perässä ja varasto- ja miehistötilat keulassa.


title: Vera Leigh

text: Vera Leigh (s. Vera Glass, 17. maaliskuuta 1903 – 6. heinäkuuta 1944) oli brittiläinen toisen maailmansodan vakoilija, joka pyrki toimillaan avustamaan Ranskan vastarintaliikettä. Saksalaiset pidättivät hänet ja teloittivat Natzweiler-Struthofissa.


title: Vera Leigh

text: Leigh oli biologisten vanhempiensa hylkäämä adoptiolapsi.


title: Anni Tuimala

text: Anni Marita Tuimala (s. 27. huhtikuuta 1982 Karstula) on entinen suomalainen kestävyys- ja estejuoksija, joka edusti seuratasolla Äänekosken Urheilijoita.